Фарғоналик “эзгулик”чиларнинг раҳбарлари алмашди\n05 март 2021, Тошкент вақти: 21:31\n14 февраль куни “Эзгулик” инсон ҳуқуқларини ҳимоя қилиш жамияти Фарғона вилояти бўлимининг навбатдаги йиғилиши бўлиб ўтди. Унда ташкилий масала кўриб чиқилди.\n“Эзгулик”нинг вилоят бўлимига икки йил давомида раҳбарлик қилган Рафиқ Ғаниевнинг “Озодлик” мухбирига билдиришича, жамият низомига кўра, бир киши ташкилотнинг вилоят бўлимини икки муддатдан ортиқ бошқариши мумкин эмас. Шу боис, “Freedom house”нинг вилоятдаги ресурс марказига қарийб бир йил давомида бошчилик қилган адвокат Қўчқор Сотволдиев жамиятнинг вилоят бўлими раислигига сайланган. Оминахон Шерматова ва Ўзбекистон туманидаги Туюл фуқаролар йиғини раҳбари Эркин Қўзиев эса раис ўринбосарлари лавозимни эгаллади.\nО.Шерматованинг сўзларига қараганда, Фарғона вилоятида давлат органлари томонидан фуқаролар ҳуқуқларининг паймол этилиши кундан-кунга кўпайиб бормоқда. Айниқса, аёлларнинг ноҳақ ишдан бўшатилиши, турли идораларга ҳақоратланиши ҳолатлари тез-тез учраяпти.\nЭ.Қўзиевнинг айтишича, унинг бир вақтнинг ўзида фуқаролар йиғини раҳбари экани янги ишида жуда катта ёрдам беради. Чунки у фуқаролар йиғини раиси сифатида туман миқёсидаги йиғилишларда иштирок этиш имкониятига эгадир.


ЎзА - Фирибгарлардан эҳтиёт бўлинг\n05.10.2017 17:04 Чоп этиш версияси\nМаҳаллий ҳокимликлар билан ҳамкорликда барча маҳалла ва ташкилотларда ўтказилаётган учрашувларда аҳолининг ҳуқуқий маданиятини юксалтириш, жамиятда қонунбузарликка нисбатан муросасиз муносабатни шакллантириш ва қонун устуворлигини қарор топтириш каби масалаларга алоҳида эътибор қаратилаётган бўлса-да, фуқароларни алдаб фирибгарлик қилаётган шахслар ҳамон учрамоқда.\nҚибрай туманида 2016 йил август ойида Сурхондарё вилоятида яшовчи аёл фирибгарлик йўли билан таниши, қибрайлик уй бекаси ишончига кириб “қонуний ҳужжатлар асосида 3 гектар ер олиб бераман”, деб ундан 1 минг 600 АҚШ долларини олиб, шу кунга қадар қайтариб бермаган.\nХудди шундай ҳолат Бўка туманида яшовчи шахс қариндоши номидаги хонадонни шу туманда яшовчи фуқарога ўзи тайёрлаган сохта ҳужжатлар билан уйни 5 минг АҚШ долларига пуллаган.\nЯнгийўл туманида яшовчи шахс туман газ идораси назоратчиси лавозимидаги фаолияти давомида маҳаллаларда ишлатилган газ ҳақи учун фуқаролардан олган пулларни давлат ҳисобига ўтказмай ўз эҳтиёжига ишлатиб юборган. Тумандаги “Эски қовунчи” маҳалла фуқаролар йиғинида яшовчи пенсионерга “газ тўловидан тўпланиб қолган қарзларингизни ёпиб бераман”, дея ундан 800 минг сўм пул олган.\n– Ушбу ҳолатлар юзасидан қонунбузарлар ушланиб, ҳозирда ички ишлар ходимлари томонидан тергов ҳаракатлари олиб борилмоқда, – дейди вилоят прокуратураси бўлим бошлиғи М.Рашидов. – Айниқса, аҳолининг бу каби масалаларда тегишли ташкилотларга мурожаат қилмай, ўз билганича ҳаракат қилиши, ҳуқуқларидан тўғри фойдаланмаслиги туфайли фирибгарлар тузоғига осон тушиб қолмоқда.\nПрофилактика инспекторлари давлат органлари ва жамоат ташкилотлари билан ҳамкорликда жойларда аҳолининг қонунларни билиши ва ўрганишига алоҳида эътибор қаратмоқда. Юқоридаги каби жиноятлар қандай оқибатларга олиб келаётгани ҳаётий мисоллар орқали тушунтирилмоқда.


Танзила Норбоева Гулнора Каримова ҳақида: «Аёлми, эркакми, жиноят қилса тенг жавоб бериши керак» — Sof.uz\n13.11 01:25 1096 Ўзбекистон\nХусусан, Сенат раиси Танзила Норбоева бу гапларни “миш-мишлар” деб атади.\n“Буларнинг бари миш-мишлар, асосланмаган фактлар”, деди Танзила Норбоева. “Ўз жонига қасд қилди деган ёки бошқа нохуш ҳолатлар ҳақидаги гаплар асоссиз. Гулнора Каримова суд томонидан белгиланган жазо муддатини ўтамоқда”, дея қўшимча қилди ИИВ полковниги Умида Абдуллаева.\nТадбир Ўзбекистон Гендер тенгликни таъминлаш масалалари бўйича комиссиясининг фаолияти, хотин-қизларни қўллаб-қувватлаш ва уларга нисбатан зўравонликнинг олдини олиш масалалари юзасидан матбуот анжумани бўлгани туфайли Норбоева шундай қўшимча қилди:\n“Аёл сифатида қандай баҳо деб сўралса, ҳозир тенглик тўғрисида гапиряпмиз, аёлми, эркакми, жиноят қилса тенг жавоб бериши керак".\nАввалроқ, ижтимоий тармоқлар ва ОАВда белгиланган жазо муддатини Зангиотадаги колонияда ўтказаётган Гулнора Каримованинг саломатлиги ёмонлашгани, у ўпка яллиғланиши ташхиси билан санитария қисмига ётқизилгани, коронавирусга чалинган бўлиши мумкинлиги ҳақида хабарлар тарқалган эди.\n24.09 16:57 347 Ўзбекистон\nҲокимликларнинг 3 минг қароридан 42 фоизи судларда бекор қилинган - Танзила Норбоева\n20.06.2020 15:55 234 Ўзбекистон\nТанзила Норбаева Валентина Матвиенкодан мигрантлар масаласида ёрдам сўради\n10.04.2020 22:20 360\nИжро ҳокимияти ва вакиллик органи ажратилади. Бўлмаса, ҳоким нима деса, депутатлар қўл кўтариб ўтираверади –Танзила Нарбаева\n1.02.2020 10:35 599 Ўзбекистон


"Тахтлар ўйини" қора танли актёрларни камситишда айбланди\n16:46 / 13.10.2016\nМартин Лютер Кингнинг "Сельма" драмаси орқали танилган британиялик актёр Дэвид Ойелоуо Radio Times билан суҳбатда "Тахтлар ўйини" яратувчисини танқид остига олди. Бу ҳақида Radio Times нашри маълум қилди.\nДэвиднинг фикрича, фильм яратувчиларининг қора танли актёрларни фақат иккинчи ва учинчи даражали ролларда тасвирга олганлигини ҳеч қандай сўз билан оқлаб бўлмайди.\n"Тахтлар ўйини" қандайдир сабаб билан - қора танли персонажлар иккинчи даражада пайдо бўладиган сериал бўлса-да, бу улар иштирокидаги ёрқин сюжет линиялари бўлмасин, дегани эмас. Фильм яратувчиларидан бор-йўғи диққатни уларга қаратишгина талаб қилинарди", - дея изоҳлайди Ойелоуо.\nШунга қарамай, актёр Ҳолливудда қора танли актёрларни камситиш ҳолатлари нисбатан камайганлигини қўшимча қилди. Мисол тариқасида режиссёр Жей Жей Абрамснинг "Юлдузлар жанги"га Жон Бойегунинг таклиф қилинишини омадли қарор, дея баҳолайди. Ойелоуонинг фикрича, Британия сериалидаги шифокор Ким ролига ҳам қора танли актёрни танлаш мумкин эди.\n"Тахтлар ўйини" сериали америкалик ёзувчи Жорж Мартиннинг "Муз ва Гулхан қўшиғи" асарига асосланган. Ундаги асосий ролларни оқ танли актёрлар - Питер Динклэйж, Лина Ҳиди, Кит Ҳарингтон, Эмилия Кларк, Софи Тернер ва Мэйси Уильямслар ижро этишган. Иккинчи даражали сюжет линияларида қора танли актёрлар - Люсьен Мсамати (қароқчи Салладор Саан) ва Нонсо Анози (савдогар Ксаро Ксоан Даксос)ларни кўриш мумкин.\nайблов "Тахтлар ўйини" Дэвид Ойелоуо қора танли актёрлар


“AKFA” компаниясидан яна бир янгилик\n10:47 / 19.06.2017\n“AKFA” компанияси малакали номзодларни танлаш ва ишга қабул қилиш ҳамда ходимларининг касбга тайёрлаш, қайта тайёрлаш ва малакасини ошириш ҳуқуқларини таъминлаш мақсадида “AkfaPro” нодавлат таълим муассасасини таъсис қилди.\nТаълим муассасасида тингловчилар бизнес менежменти йўналишидаги бир неча мутахассисликлар бўйича касбга тайёргарлик ва қайта тайёргарликдан ўтадилар, малакасини оширадилар. Ўқув марказини муваффақиятли тугатган тингловчиларга диплом ва сертификатлар берилади, номзодлар компаниянинг Ўзбекистон Республикаси ҳудудида очилган ва янги очилаётган ваколатхоналарида иш билан таъминланади. Малакали кадрларнинг самарали меҳнатлари орқали, компанияда “AKFA” савдо белгиси остида ишлаб чиқарилаётган қурилиш моллари (радиаторлар, композит панеллар, алюмин ва ПВХ профиллари ва фурнитуралари), кенг ҳажмдаги “ARTEL” маиший техника буюмлари ҳамда янги “AKFA FOOD LINE” озиқ-овқат маҳсулотларини вилоятларга етказиб бериш масалалари ҳал этилади.\nТаълим муассасасининг узоқ муддатли – 1 йиллик, 6 ойлик ҳамда қисқа муддатли – 3 ойлик ва 1 ойлик ўқув дастурлари ишлаб чиқилган.\nАйни вақтда марказ ходимлари мамлакатимизнинг ҳар бир минтақасида 1 йиллик “Минтақавий бошқарув” курсига бакалавр дипломига эга номзодлар учун танлов ўтказмоқдалар.\nТанлов қуйидаги босқичлардан иборат:\nНомзодлар маълумотномаларини (объективка) интернет орқали info@akfapro.uz, info@nextstep.uz электрон манзилга юбориш.\nОлий маълумотли, муайян иш тажрибасига эга бўлган шахслар маркетинг, иқтисодиётни ривожлантириш ва келажакдаги режалари тўғрисида ўзбек ёки рус тилида иншо ёзиш.\nТаълим муассасаси вакиллари томонидан 1 ва 2-босқичлардан ўтган номзодлар билан ўзбек ёки рус тилида суҳбат ўтказиш.\nТанловдан ўтган энг сара номзодлар ўқишга қабул қилинадилар.\nТингловчилар Тошкентда ўқиш мобайнида Компания заводларида амалиёт ўтайдилар, ётоқхона, стипендия, 3 маҳал иссиқ овқат ва махсус Таълим муассасаси учун тикилган форма билан таъминланадилар.\nТаълим муассасасида малакали профессор-ўқитувчилар тингловчиларга - маънавият-маърифат, тизимли таҳлил, иқтисодиёт, бошқарув психологияси, қарорлар қабул қилиш, маркетинг, логистика, инглиз тили ва бошқа фанлардан билим берадилар ҳамда уларда амалий кўникмаларни шакллантирадилар. Хориж ўқув марказларидан ҳам етакчи экспертларни чақириш режалаштирилмоқда.\n“AKFA” компанияси билан меҳнат фаолиятини боғламоқчи бўлган, ўз устида доимий изланишда бўлган, Компания ривожига ўз хиссасини қўшишга тайёр бўлганларни Таълим муассасасига таклиф қиламиз.\n“Akfa Pro” нодавлат таълим муассасаси ҳақида кўпроқ маълумот олишни истаганлар +998 71 203 7007 телефонига, www.akfapro.uz, www.nextstep.uz сайтига ҳамда “AKFA” компаниясининг дилерларига мурожаат қилишлари ва ўзларини қизиқтирган саволларга тўлиқ жавоб олишлари мумкин.\nМактаблардаги бошқарув тизимини такомиллаштириш бўйича қандай ишлар амалга оширилади?\n23:36 / 17.07.2018\nТаълим, илм ва ишлаб чиқариш тизимдаги интеграцияни ривожлантиришга киришилди\n16:52 / 06.07.2018


Имтиёз, эътибор ва рағбат мамлакатимизда ҳунармандчиликнинг равнақ топишида муҳим аҳамият касб этмоқда\nЮртимиз азал-азалдан ўзининг уста ҳунармандлари билан етти иқлимга маълуму машҳур. Айниқса, ҳудудимизда ёғоч ўймакорлиги, кулоллик, сангтарошлик, зардўзлик, наққошлик, каштадўзлик, гиламдўзлик, заргарлик сингари қадимий ҳунарлар авлоддан-авлодга ўтиб келаётгани ва халқимизнинг миллий қадриятлари даражасига кўтарилганлиги диққатга сазовордир.\nИстиқлолга эришилгач, халқ ҳунармандчилигига алоҳида эътибор қаратилаяпти. Соҳани ривожлантиришга оид ҳужжатлар ҳаётга татбиқ этилиб, солиқ имтиёзлари ва бошқа қатор енгилликлар берилди. Жойларда миллий ҳунармандчилик анъаналари бардавомлигини сақлаш мақсадида “Устоз — шогирд” мактаблари ташкил қилинди. Айниқса, “Ҳунарманд” уюшмаси ва унинг жойлардаги бўлимлари фаолияти йўлга қўйилиши соҳа вакиллари ишини янги босқичга олиб чиқишга шароит яратди. Бу борада Президентимизнинг 2010 йил 30 мартда қабул қилинган “Халқ бадиий ҳунармандчилиги ва амалий санъатини ривожлантиришни янада қўллаб-қувватлаш тўғрисида”ги Фармони муҳим дастуриламал бўлиб хизмат қилаётир.\nБинобарин, бугун ҳунармандларимиз ўз меҳнатлари орқали санъат даражасига кўтарилган буюмлари билан дунё кезмоқда. Юртимиз ҳамда кўплаб хорижий давлатларда ўтказиладиган фестиваллар, кўрик-танлов ва кўргазмаларда муваффақиятли иштирок этаяпти. Бу мамлакатимизда миллий ҳунармандчиликка бўлган эътибор, қўли гул усталарга яратилган шарт-шароитларнинг амалдаги ифодаси сифатида намоён бўлаётир.\nЭзгу мақсадда ташкил этилган “Ташаббус” танлови сабаб ҳар йили юзлаб ҳунармандларимиз ушбу нуфузли кўрикда ўз салоҳиятлари, имкониятларини намойиш қилишаяпти. Биргина “Ташаббус — 2014” республика кўрик-танловининг дастлабки босқичларида вилоятлардан юздан зиёд ҳунарманд қатнашди. Бу эса ҳар бир иштирокчи ўзи танлаган йўналиши бўйича янгиликлар, ташаббуслар устида ишлади, изланди, зарур ҳолларда унутилаёзган анъаналар қайта тикланишига ҳисса қўшди, деганидир. Масалан, Андижон шаҳридан миллий мусиқа асбоблари ясовчи Абдумалик Абдураимовнинг “Ташаббус — 2014”да биринчи ўринни эгаллаши ва “Йилнинг энг яхши ҳунарманди” деб топилгани, қолаверса, “Эътироф — 2014” маросимида “Йилнинг энг моҳир ҳунарманди” номинациясида хоразмлик кулол Одилбек Матжоновнинг ғолибликни қўлга киритгани юксак эътибор намунасидир.\nАйни пайтда уюшмада касаначиликни ривожлантириш, янги иш ўринлари яратиш борасида ҳам муайян ишлар қилинмоқда. Биргина ўтган йили уюшма ва унинг ҳудудий бўлимлари томонидан касаначилик соҳасида 883 та иш ўрни ташкил этилган бўлса, улардан 297 нафари хотин-қизлар ҳиссасига тўғри келади.\nШунингдек, мамлакатимизда ўтказилиши яхши анъанага айланиб қолган “Мустақил юрт ҳунармандлари”, “Ўзбекистон халқ амалий санъати — дунё нигоҳида”, “Мустақиллик нафасида камол топган ҳунармандлар”, “Дўппи тикдим ипаклари тиллодан”, “Қўли гулдир ўзбек аёлин” сингари ўнлаб танловлар ҳам борки, уларнинг барчаси бир мақсадга — юртимизда фаолият юритаётган уста-ҳунармандларни қўллаб-қувватлаш ва рағбатлантиришга қаратилган.\nАйтиш жоизки, “Ҳунарманд” уюшмаси фаолияти республикамизнинг чекка ҳудудларида ижод қилаётган моҳир ҳунармандларни излаб топиш, юртдошларимиз ҳамда мамлакатимизга ташриф буюраётган сайёҳларни уларнинг меҳнат маҳсули билан таништиришга қаратилган. Ҳар йили уюшма қошида 700 дан ортиқ “Устоз — шогирд” мактаблари ташкил этилиб, уларда 4000 га яқин ёшларга касб-ҳунар ўргатилади. Хусусан, 2014 йилда касб-ҳунар коллежлари битирувчиларидан 574 нафари уюшма аъзолигига имтиёзли тарзда қабул қилинди. Айни пайтда Самарқанд, Андижон, Қашқадарё, Тошкент, Фарғона вилоятларида “Ҳунармандлар марказлари” очилган бўлиб, улар ҳузурида “Устоз — шогирд” мактаблари фаолияти ҳам йўлга қўйилган.\nЎтган йиллар давомида ҳунармандларимиз дунёнинг кўплаб давлатлари, жумладан, Франция, Япония, АҚШ, Англия, Малайзия, Италия, Хитой, Озарбайжон, Жанубий Корея, Туркманистонда ўтказилган кўргазма ва танловларда муваффақиятли иштирок этди. Айтайлик, ғиждувонлик кулол Алишер Нарзуллаев Португалиянинг Лиссабон шаҳрида ташкил қилинган Бутунжаҳон кулоллар танловида ўз маҳсулотлари билан қатнашиб, Гран-прини қўлга киритди.\nМана шундай ютуқлар, ҳунармандларимизнинг хорижий давлатларда кўп бора эътироф этилиши, шубҳасиз, мамлакатимизда соҳа вакиллари учун яратиб берилган улкан имкониятлар самарасидир. Бундай эъзоз ва ғамхўрлик эса ёшларимизни миллий анъаналаримизга ҳурмат, халқ амалий санъатига эътибор руҳида тарбиялашга хизмат қилаверади.\nЎзбекистон Республикаси халқ усталари,\nҳунармандлари, мусаввирлари «Ҳунарманд» уюшмаси раиси.\nМазкур рукндаги бошқа мақолалар: « Парижда ва Вашингтонда бўлиб ўтган тадбирлар ўзбек адабиёти ҳамда санъатига бағишланди\tЖўшқин ижод ва ёрқин манзаралар »


Наманган вилояти Янгиқўрғон туманида истиқомат қилувчи фуқаро уй олиш учун тўлаган бошланғич тўловини қайтариб олишда муаммоларга дуч келди. Пулни қайтаришда Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлиги ёрдам берган.\nУзоқ вақтдан бери замонавий янги қурилган уйдан хонадон сотиб олишни орзу қилган фуқаро Янгиқўрғон туманида қурилаётган кўп қаватли уйдан уй-жой сотиб олиш мақсадида “Исмоил Ислом қурилиш” МЧЖ билан шартнома тузади. Бошланғич тўлов учун 30 млн сўм маблағ миқдорида тўловни амалга оширади.\nХонадон учун тўлиқ тўловни амалга ошириш имконияти бўлмаганлиги сабабли, уни кредит шартлари асосида харид қилишга қарор қилади.\nБироқ, ипотека кредити шартларини ўрганиб чиққандан сўнг, ўзи учун номақбул ҳисоблайди ва қурувчи “Исмоил Ислом қурилиш” МЧЖ билан шартномани бекор қилишга ва бошланғич тўловни қайтариш фикрига келади.\nАммо қурувчи ҳар хил баҳоналар билан бошланғич тўлов учун тўланган пул маблағларни қайтарилмаслигини маълум қилади. Сўнг фуқаро Монополияга қарши курашиш қўмитаси ҳузуридаги Истеъмолчилар ҳуқуқларини ҳимоя қилиш агентлигининг Наманган вилояти ҳудудий тузилмасига мурожаат қилишга мажбур бўлади.\nАгентлик мутахассислари томонидан шартнома шартлари ҳамда мазкур мурожаатнинг барча тафсилотлари ўрганиб чиқилиб, хонадон сотиб олиш учун тўланган 30 млн сўм миқдоридаги маблағни истеъмолчига қайтарилиши таъминланди.\nТўрақўрғондаги корхона қарийб 100 минг куб метр газдан ноқонуний фойдалангани аниқланди\n19:03 / 10.10.2021\nНаманганда Nexia ва Matiz тўқнашиши оқибатида бир киши ҳалок бўлди\n08:00 / 07.10.2021\nНаманганда пиёда оғир тан жароҳати сабаб шифохонада вафот этди


Жаҳон банки Ўзбекистонга молия секторини ислоҳ қилиш учун 15 миллион доллар кредит ажратади - Anhor\nAnhor Все посты Жаҳон банки Ўзбекистонга молия секторини ислоҳ қилиш учун 15 миллион доллар кредит ажратади\nЎтган ҳафта Жаҳон банки ижрочи директорлар кенгаши Ўзбекистонга 15 миллион долларлик имтиёзли кредит ажратишни маъқуллади. У давлат тижорат банкларини таркибий ўзгартириш ва хусусийлаштириш бўйича чора-тадбирларни амалга оширишда, табиий офатларга молиявий тайёргарликни ривожлантиришда, ихтисослаштирилган тараққиёт банкини ташкил этишда, банк тизимини ривожлантириш воситаларини такомиллаштиришда, шунингдек, маҳаллий фирма ва компанияларнинг ташқи савдо амалиётларини молиялаштиришда мамлакат ҳукуматига кўмаклашувчи беш йиллик лойиҳани молиялаштиришга йўналтирилади. Бу ҳақда Anhor.uz нашрига банк матбуот хизмати хабар берди.\nЖаҳон банки гуруҳига кирувчи Халқаро тараққиёт ассоциацияси (ХТА) Ўзбекистон ҳукуматига 30 йил муддатга, шу жумладан беш йиллик имтиёзли давр билан паст фоиз ставкасида имтиёзли молиялаштиришни тақдим этади.\nЎзбекистон бозор иқтисодиётига ўтаётган бир пайтда унинг банк ва суғурта сектори олдида имкон қадар тезроқ ҳал қилиниши керак бўлган қатор муаммолар, жумладан, қуйидаги вазифалар турибди:\nЎзбекистон банк сектори 33 та банкдан иборат. Унда 12 та давлат тижорат банклари (ДТБ) устунлик қилади, улар улуши 2021 йил якунига кўра мамлакат иқтисодиётидаги жами кредитларнинг 86 фоизини ташкил этди. Улар анъанавий тарзда давлатдан олинган молиявий ресурсларни иқтисодиётнинг устувор тармоқларига йўналтириб, давлат улушига эга бўлган корхоналарга бозор ставкаларидан пастроқ ставкаларда кредитлар ажратдилар. Амалдаги тизим банк ва таваккалларни бошқаришнинг ишончсизлиги, шунингдек, давлат маблағлари ва капитални қўллаб-қувватлашга катта боғлиқлик билан тавсифланади. Кўпгина ДТБларнинг давом этаётган трансформацияси ва хусусийлаштирилиши ҳукуматларнинг макроиқтисодий устувор йўналишларидан биридир. Бу жараёнлар, жумладан, Жаҳон банки ва бошқа халқаро молия институтлари кўмагида амалга оширилмоқда.\nЖаҳон банки Ўзбекистон табиий офатларга мойил эканлигини таъкидлайди. Масалан, тез-тез ва кучли қурғоқчилик, ёғингарчиликнинг паст даражаси. Иқлим ўзгариши уларнинг частотаси ва зарарини ошириши тахмин қилинмоқда.\n“Ҳокимият органлари, хусусий сектор ва аҳолининг табиий офатлардан етказилган зарарни бартараф этишдаги мавжуд имкониятлари табиий офатлардан суғурталаш бозори ривожланмаганлиги сабабли чекланган. Табиий офатлар оқибатлари билан боғлиқ харажатларни қоплаш учун молиявий тайёргарликнинг пастлиги уларнинг иқтисодиётга, ҳукуматнинг молиявий аҳволига ва фуқаролар фаровонлигига салбий таъсирини кучайтириши мумкин”, — дея қайд этди банк.\n2018-йилдан сўнг хусусий сектор бизнесни кредитлашнинг жадал ўсиши туфайли молиялаштиришдан кенгроқ фойдаланиш имкониятига эга бўлди. Бироқ, маҳаллий банклар томонидан чекланган таъминот туфайли кичик ва ўрта корхоналар ҳали ҳам молиявий маҳсулотларнинг тегишли ассортименти ва сифатига эга эмаслар. Ҳукумат бошқа устувор йўналишлар қаторида маҳаллий ва экспорт қилувчи фирмаларни молиялаштириш, кафолатлар ва суғурта хизматларини кўрсатадиган ихтисослаштирилган тараққиёт банкини ташкил этишга қарор қилди.\nЖаҳон банки томонидан молиялаштириладиган янги лойиҳа ҳукуматга юқоридаги муаммоларни ҳал қилишда ёрдам беради. У Ўзбекистон Молия вазирлиги (МВ) томонидан амалга оширилади, у ДТБни таркибий ўзгартириш ва хусусийлаштиришга масъулдир. Лойиҳа қуйидаги таркибий қисмлардан иборат:\nЛойиҳанинг 1-компоненти ДТБни модернизация қилиш, тижоратлаштириш ва хусусийлаштиришга ёрдам беради: Молия вазирлигининг ушбу соҳада самарали чора-тадбирларни амалга ошириш салоҳиятини ривожлантириш; банкларнинг АКТ инфратузилмасини модернизация қилиш ва банк жараёнларини рақамлаштириш; Ўзбекистон Банк-молия академиясига тегишли соҳаларда янги авлод мутахассисларини тайёрлашда кўмаклашиш.\nЛойиҳанинг 2-компоненти табиий офатларга молиявий тайёргарлик воситаларини ишлаб чиқиш ва суғурта сектори самарадорлигини оширишга сармоя киритади: табиий офатлар хавфини молиялаштириш миллий стратегиясини ишлаб чиқиш ва амалга ошириш; Молия вазирлиги ҳузуридаги Суғурта бозорини ривожлантириш агентлигининг суғурта бозорини, шу жумладан табиий офатлардан суғурта бозорини назорат қилиш ва тартибга солиш соҳасида салоҳиятини ривожлантириш.\nЛойиҳанинг 3-компоненти ташқи савдо амалиётларини молиялаштириш воситаларини такомиллаштиради. Шундай қилиб, Ўзбекистон Инвестициялар ва ташқи савдо вазирлиги маҳаллий экспортчиларга хизмат кўрсатадиган янги ихтисослаштирилган тараққиёт банкини ташкил этишда техник ёрдам олади. Шунингдек, лойиҳа доирасида Экспортни қўллаб-қувватлаш агентлиги ва ушбу орган ҳузуридаги Экспортни қўллаб-қувватлаш жамғармасига маҳаллий хусусий фирма ва компанияларнинг экспорт-импорт ва бошқа ташқи савдо амалиётларини рағбатлантирадиган тегишли молиявий маҳсулотларни ишлаб чиқиш учун техник кўмак кўрсатилади.\n“Банк ва суғурта соҳаларини ислоҳ қилиш, экспортни молиялаштириш маҳсулотларини ривожлантириш ва табиий офатлардан ҳимоя қилиш молиявий таъминот самарадорлигини оширади. молиявий хизматлар маҳаллий корхоналар самарадорлигини оширишга хизмат қилади, шунингдек, хусусий сектор ҳисобига барқарор иқтисодий ўсишга ёрдам беради”, деди Жаҳон банкининг Ўзбекистондаги ваколатхонаси раҳбари Марко Мантованелли. “Янги лойиҳа Жаҳон банки кўмагида ишлаб чиқилган 2020-2025-йилларда банк тизимини ислоҳ қилиш стратегиясини амалга оширишга хизмат қилади. Лойиҳа фаолияти ДТБ фаолиятида давлат иштирокини камайтиришга ёрдам беради ва хусусий сектор банкларига асосланган янада самарали ва рақобатбардош банк секторини шакллантиришга ёрдам беради.\nЎзбекистон ва Тожикистон нималар ҳақида келишиб олди: Эмомали Раҳмон ташрифининг якунлари


Отабек Ғуломхўжаев: Ҳар бир ўйинда ғалаба учун майдонга тушамиз\nБугундан Саудия Арабистонида U-19 Осиё Чемпионати-2020 саралаш баҳслари старт олади.\nЎзбекистон ёшлар терма жамоаси илк учрашувини Ҳиндистонга қарши ўтказади. Ўйин олдидан ўтказилган матбуот анжуманида терма жамоамиз устози Отабек Ғуломхўжаев қуйидагича фикр билдириб ўтди:\n- Аввало мезбон – Саудия Арабистонига бизни илиқ кутиб олишгани учун миннатдорчилик билдираман. Биз саралаш баҳсларига деярли барча асосий ўйинчиларимизни олиб келдик. Фақатгина баъзи футболчиларимизда кичик жароҳатлар бор эканини айтиб ўтишим лозим. Аммо биз ҳар бир учрашувда бор куч ва маҳоратимизни ишга солишга ҳаракат қиламиз.\nТўғри, мазкур ёш тоифасидаги қитъа чемпионати финал босқичи келаси йили Ўзбекистонда бўлиб ўтади. Бироқ бизнинг олдимизга саралаш баҳсларини ҳам муваффақиятли ўтказиш вазифаси қўйилган. Шу боисдан биз ҳар бир ўйинда фақат ғалаба қозониш ва мухлисларимизни хушнуд этиш учун майдонга чиқамиз, - деди Отабек Ғуломхўжаев.\nЭлдор Шомуродов: Россия премьер-лигасининг энг яхши тўпурари бўлмоқчиман


HUMO банкоматларининг 24/7 тартибида ишлаши йўлга...\n03.07.2019 23:54 0 1912\n2019 йилнинг 1 июнидан бошлаб миллий тўлов тизими иштирокчилари бўлган банклар HUMO карталарига хизмат кўрсатувчи банкоматларни ўрната бошладилар. Тошкент шаҳрида шу кунга қадар 50дан ортиқ банкоматлар ўрнатилиб, аҳолига хизмат кўрсатиб келмоқда. Пойтахт аҳолиси ушбу банкоматлар орқали нақд пул маблағларини куну тун ечиб олиши мумкин. Маблағларни ечиб олишга доир чеклашлар банклар томонидан белгиланади. Яқин кунларда 24/7 тартибида хизмат кўрсатиш шохобчаларида яна 280та банкомат ўрнатилади.\n«Банклар HUMO тўлов тизими ривожланишига ёрдам бераётганлигидан ва уни қўллаб-қувватлаётганлигидан хурсандмиз. Тошкент шаҳрида 50дан ортиқ бакноматлар 24/7 тартибида ишламоқда. Жорий йилнинг якунига қадар мамлакат бўйлаб банкоматлар сонини 2500гача кўпайтириш режалаштирилмоқда», – дейди Банклараро миллий процессинг маркази (БМПМ) директори Шуҳратбек Қурбонов.\nБанкоматлар метро бекатларининг ўтиш жойларида, истирохат боғлари яқинида, бозорлар ҳудудларида ва одамлар кўп тўпланадиган бошқа жойларда ўрнатилган.\nЭслатиб ўтамиз, 2019 йилнинг 1 майидан бошлаб HUMO тўлов тизимининг NFC-модуллари билан жиҳозланган карталарининг биринчи эмиссияси бошланди. Бутун мамлакат бўйлаб банкоматларни ўрнатиш Ўзбекистоннинг бошқа шаҳарлари аҳолиси учун карталарни чиқариш билан бир вақтда амалга оширилади.


Ўзбекистон Республикаси Ҳарбий прокуратурасининг бир гуруҳ ходимлари иштирокида Мудофаа вазирлиги тоифаланган объектларни қўриқлаш қўшинлари қўмондонлиги бошқарув аппаратида сайёр қабул ўтказилди. Мавжуд муаммоларни аниқлаш ҳамда уларни имкон қадар жойида ҳал қилиш мақсадида ташкил этилган тадбирда ҳарбий хизматчилар ва уларнинг оила аъзолари, Қуролли Кучлар хизматчилари қатнашди.\nСайёр қабулда ҳуқуқий, ижтимоий, иқтисодий ва бошқа соҳалар бўйича иштирокчиларнинг мурожаатлари ечими юзасидан Ҳарбий прокуратура ходимлари қонун талаблари асосида атрофлича тушунтириш ва ҳуқуқий маслаҳатлар беришди.\nАдлия полковниги Фахриддин БЕГАШЕВ,\nРеспублика Ҳарбий прокурори катта ёрдамчиси.\nСардорхўжа АБРОРОВ, Тошкент ҳарбий прокурорининг ёрдамчиси.


Хитой акшдан huawei директорини хибсга олиш учун ордерни бекор килишни талаб килди — узбекистон — Все об Узбекистане\nХитой акшдан huawei директорини хибсга олиш учун ордерни бекор килишни талаб килди — узбекистон\nХХР ташки ишлар вазири уринбосари Лэ Юйчэн АКШдан Huawei молиявий директори Мэн Ваньчжоуни хибсга олиш учун ордерни бекор килишни талаб килди. У Америка томонининг харакатларини ута манфур деб атади, дея хабар килди РИА Новости.\nЛэ Юйчэн якшанба куни Американинг Пекиндаги элчисини чакириб, АКШнинг харакатлари Хитой фукароларининг конуний хукукларини бузаётгани муносабати билан ташки сиёсат махкамаси катъий норозилигини билдиришини маълум килди.\nХитой ТИВ рахбари уринбосари Хитой томонининг келгусидаги жавоб чоралари АКШ харакатларига боглик эканини таъкидлади.\nМэн Ваньчжоу — Huawei асосчисининг кизи ва компания бошкаруви раисининг уринбосари — 1 декабрь куни Канадада кулга олинган эди. АКШ уни Американинг Эронга карши савдо санкцияларини бузишда гумон килиб экстрадиция килинишини сурамокда.


Ҳукумат йиғинида Мирзиёев Ўзбекистонда "аҳвол ниҳоятда оғир"лигини тан олди\n24 март 2018, Тошкент вақти: 11:28\nЎзбекистон президенти Шавкат Мирзиëев.\nОзодликка Telegram тармоғи орқали етиб келган аудиотасмада президент Шавкат Мирзиёев мамлакатдаги "ниҳоятда оғир аҳвол"ни ўнглаш учун келгуси икки йил давомида мутасаддилар "фавқулодда ҳолат"да ишлаши зарурлигини айтади.\nПрезидент этиб сайланишидан беш ой ўтиб Шавкат Мирзиёев Ўзбекистонда "вазият ниҳоятда оғир"лигини очиқча тан олди:\n- Аҳвол ниҳоятда оғир. Томошабин бўлиб ўтира олмаймиз. Ўтиришга ҳаққимиз ҳам йўқ. Одамлар биздан бугун талаб қилаяпти, - деди Шавкат Мирзиёев.\nЎзбекистонда кадрларни тайёрлаш тизими йўқлигини айтган президент келгуси икки йил давомида мутасаддилар "фавқулодда вазиятда" ишлаши зарурлигини эълон қилди:\n- Бизда кадр тайёрлаш тизими йўқ десак, адолатдан бўлади. Йўқ. Албатта, икки-уч йилдан кейин кадрлар келади. Ёш, яхши кадрлар. Лекин, ҳозир мен қарор қилдим, икки йил фавқулодда вазиятда ишлаймиз, - деди Шавкат Мирзиёев.\nПрезидент айни йиғинда Ўзбекистондаги тўртта давлат ташкилоти - прокуратура, ички ишлар, солиқ ва ҳокимият - "бутун давлатимиз тизимининг ғилдирагини айлантиради", деб айтди ва бу идоралар раҳбарларини ҳар ҳафта ўзига ҳисобот беришга вазифалантирди:\n- Ҳар ҳафтада менга шахсан ёзма равишда ҳисобот берасиз: нимага эришилди, кимни ишдан олиш керак, кимга чора кўриш керак, кимга қандай имконият яратиш керак, кимни ишга жойлаш керак, кимга қанча пул керак. Қаерда ғилдирак айлантирилади¸ ҳар бир вилоят бўйича аниқ-аниқ айтасизлар, - деди Шавкат Мирзиёев.\nЎзбекистон президенти давлат бошқаруви органлари ходимлари ишини назорат қилиш учун вилоят ҳокимларига ўзларига бириктирилган ҳудудларда "ўз штабларини" ташкил этишга буйруқ берди:\n- Вилоятлар раҳбарлари ўзларига бириктирилган шаҳар ва туманларнинг ҳар бирида туман ва шаҳарлари раҳбарлари ҳудуди учун қулай бўлган жойда ўз штабларини ташкил қилади. Ҳамма далага чиқиб кетади. Штабни ташкил қилиб, Бош вазир қарори ўн кундан кейин чиққанидан кейин ўша штабнинг менга телефони, штабни жойи берилади , - деди Шавкат Мирзиёев.\n"Уйга боришни йўқ қиламиз"\n- Мен ўзим назорат қиламан. Шу районни прокурори қаерда, милицияси қаерда, солиқчиси қаерда, ҳокими қаерда. Уйга боришни йўқ қиламиз. Икки йил фавқулодда, масъул иш тизимига ўтамиз, - деди Шавкат Мирзиёев.\n"Эски ҳаммом, эски тос... бўлмайди"\n- 2017 йил - "Халқ билан мулоқот йили" деганда ҳеч ким тушунмовди. Ўйлаган эдиларингки, ҳа эски тос, эски ҳаммом бўлади, деб. Ундай бўлмайди. Ё гаплашасизлар, масалани ҳал қиласизлар ёки кетасизлар, - деди Шавкат Мирзиёев.\n- Сенинг прокуроринг ва милициянг ҳақида менда маълумот бор. Мен ҳозир айтмоқчи эмасман. Қабулхонага бориб, прокуратурадан келган шикоятларни киргизма, деяпти прокуроринг, милициянг. Менда маълумот бор. Сен билмаган нарсангни нима қиласан мақтаниб. Билмасанми, сенинг энг катта xатоинг нима? Ичига кирмайсан, - деди Шавкат Мирзиёев Тошкент ҳокимига қаратилган гапида.\nМирзиёев селектор йиғилишида 6 раҳбарни ишдан олди


Жахолатга қарши маърифат — Zamaxshariy.uz\nЖахолатга қарши маърифат\n18 сентября, 2017 admin Без рубрики\nҲаммамизга маълумки президентимиз ташаббуси билан “Бир жахолатга ўн маърифат” шиори остида ёш авлодни миллий ватанпарварлик руҳида тарбиялаш ва ҳар-хил маънавий тахдидлардан асраш мақсадида таълим муассасаларида ёшлар ўртасида кенг тарғибот ва ташвиқот ишлари олиб борилмоқда.\nШундай тадбирлардан бири Боғот тумани 1-сон мактабда ҳам бўлиб ўтди.Тадбирда ёшларга Ислом динининг асл моҳияти, унинг тинчлик дини эканлиги ва бугунги кундаги дин номидан бўлаётган ҳунрезлик ва бузғунчиликлар жахолат ва билимсизлик оқибатида бўлаётганнини тушинтирилди.Таълим муассасасида бўлиб ўтган бу тадбирда вақтдан унимли фойдаланиш, илм олишнинг фазилати ҳақида ҳам маълумот бериб ўтилди.\nМаърузачилар тамонидан берилган маълумотларда жумладан шундай дейиди:\nМаълумки, мустақилликдан кейин Юртимизда виждон эркинлиги тўлик таъминланди. Бу эркинлик фукароларнинг у ёки бу динга эътикод килиш ёки хеч кандай динга эътиқод қилмаслик хуқуқини беради. Мамлакатимиз аҳолисининг 90 фоизидан ошиғи мусулмон бўлиши билан бирга бошқа динга эътиқод қилувчилар ҳам бор ва уларга мусулмонлар қаторида барча эркинликлар тўлик кафолатланган. Бугунги кунда ислом динига нисбатан бутун дунёда қизиқиш ва интилиш кучайиб, унинг хайрихох ва тарафдорлари купайиб бормоқда. Бунинг асосий сабаби муқаддас динимизнинг ҳаққонийлиги ва поклиги, инсонпарварлиги ва бағрикенглиги, одамзотни комиллик ва эзгуликка чорлаши билан боғлик.\nТаассуфки, хозирда ислом динини никоб килиб, манфур ишларини амалга ошираётган мутаассиб кучлар хали онги шаклланиб улгурмаган, тажрибасиз, ғўр ёшларни ўз тузоғига илинтириб, улардан ўзларининг нопок максадлари йўлида фойдаланмокда. Бундай ножуя харакатлар аввало муқаддас динимизнинг шаънига доғ бўлишини, охир-оқибатда эса маънавий хаётимизга салбий таъсир кўрсатишини барчамиз чуқур англаб олишимиз ва шундан хулоса чиқаришимиз зарур. Бугунги кунда диний шиорлар остида сиёсий хокимятга интилаётган диний экстремистик ташкилотлар Марказий Осиё мамлакатлари, хусусан Ўзбекистондаги ижтимоий – сиёсий вазиятни издан чикаришга харакат қилаётгани ачинарли бир холдир.\nҲозирги кунда шу бўшликни тўлдиришга уринадиган ва ғаразли максадларини амалга оширишни уйлаб юрганлар кўп. Оқибатда эса бундай мафкуравий хуружлар натижасида баъзилар ўзи туғилиб ўсган юртидан, ота-онасидан тониб, унга хиёнат килиб, ватанпарварлик туйғуларидан махрум бўлиб, инсонийлик табиатидан хам чиқиб қолганини ўзлари тушунмаяпти. Мухтасар килиб айтганда, ёшларимизнинг маънавий оламида бўшлик бўлмаслиги учун уларнинг қалби ва онгида соғлом хаёт тарзи, миллий ва умуммиллий қадриятларга хурмат-эхтиром туйғусини ёшлик пайтидан бошлаб шакллантириш зарур.\nБугун, XXI аср глобаллашув жараёнида ёларимиз радио-телевидение, матбуот, интернет каби воситалар оркали хар-хил ахборот ва маълумотларни олмоқда. Баъзи бир акидапарастлар ўз ғаразли максадлари йўлида мафкуравий таъсир ўтказишга уриниб, қабих ишларини амалга оширмоқда. Маълумки, хар кандай касалликни олдини олиш учун, аввало, киши организмида унга карши иммунитет хосил қилинади\nФикрга қарши фикр, ғояга қарши ғоя, жахолатга карши маърифат билан курашиш хар қачонгидан кўра мухим ахамият касб этмокда. Демак, сиз ёшлар бундай вазиятда мустакил фикрлаб, маънавиятлик, миллий кадриятларига содик, дунё караши кенг, иродаси мустахкам, сабр–бардошли, ошкора ва пинхона кўринишдаги маънавий тахдидларга доим таййор турадиган, замон билан баробар кадам ташлайдиган инсон бўлишингиз лозим.\nМуқаддас динимизда мусулмон қандай бўлиши керак? деган саволга оддий қилиб жавоб берилган.\nРасулуллох ( с.а.в.) муборак сўзларида « Мусулмон, унинг қўли ва тилидан бошқа бировларга азият ва озор етмайдиган кишидир » деганлар. Қуръони каримда уруш чиқариш йўлидаги фитнани қотилликдан ҳам ёмон жиноят ҳисобланган. Динларнинг бирортасида зулм, қотиллик, одам ўлдириш ёқланмаган, аксинча меҳр-оқибатли, сулҳпарвар, инсонпарвар, раҳм-шафқатли бўлишга чорланган. Аллоҳ таоло инсонларга қарата бундай дейди:\n“Эй инсонлар, дарҳақиқат, Биз сизларни бир эркак (Одам) ва бир аёлдан (Ҳавво) яратдик ҳамда бир-бирларингиз билан танишишингиз учун сизларни (турли-туман) халқлар ва қабилалар қилиб қўйдик…”\n(Ҳужурот сураси, 13-оят).\nДемак, халқларнинг, элат ва қабилаларнинг ҳар хиллиги урушиш, жанжаллашиш учун эмас, балки бир-бирлари билан топишиб-танишишлари, бир заминда аҳил-иноқ яшашлари учун экан. Бинобарин, бир ота ва бир онадан тарқалган инсониятнинг бир-бири билан Аллоҳ тақиқлаган ишлар туфайли урушиб-талашиб юриши Ислом динига зиддир. Пайғамбаримиз Муҳаммад алайҳиссалом ҳам кўплаб ҳадисларида бу ғояни илгари сурганлар. Охирги (Вадо) ҳажларида:\n“Бир-бирингизнинг қонингиз ва обрўйингизни тўкишингиз, мол-мулкингизга тажовуз қилишингиз барчаларингизга ҳаромдир”, деганлар (Имом Муслим ривояти).\nШу нуқтаи назардан қараганда, муқаддас ислом динимизни пок сақлаш, уни турли хил ғаразли хуруж ва хамлалардан, тухмат ва бўхтонлардан химоя қилиш, унинг асл мохиятини ўниб–ўсиб келаётган сиз ёшларга туғри тушунтириш, ислом маданиятини эзгу ғояларини кенг тарғиб этиш асосий вазифамиз хисобланади.\nЁшлик инсон ҳаётида бир марта бериладиган ғанимат даврдир. Бу ғанимат палладан унимли фойдаланиб илм ва камолот ҳосил қилиш керак.\nПайғамбаримиз алайҳиссалом маҳамат қилган ҳадиси шарифда:\n“Беш нарсадан олдин беш нарсани ғанимат бил.Қариликдан олдин ёшликни. Касалликдан олдин соғликни. Камбағалликдан олдин бойликни. Ўлим келишидан олдин ҳаётни. Бўш вақтни машғулликдан олдин” деб марҳамат қилганлар.\nВақтимизни ғанимат билиб, ўзимизни хам илм, касб-хунар, спорт ва манфаатли ишлар билан машғул килишимиз барчамиз учун фойдалидир. Чунки халқимизнинг эртанги куни қандай бўлиши сиз азиз ёшларнинг бугун кандай таълим ва тарбия олишингизга боғлиқ.\nСўзимиз охирида Имом Бухорий бобомизнинг бир ҳикматли сўзларини айтишлик билан якун ясайман. Имом бухорий раҳматуллоҳи алайҳи айтдилар: дунёда илмдан бошқа нажот бўлмаган ва бўлмайди ҳам.\nPrevious Post:РИЗҚ АЛЛОҲ ТОМОНИДАН КАФОЛАТЛАНГАНДИР\nNext Post:Исломда ўз жонига қасд қилиш қаттиқ қораланган


Ибрагимович: “Ваъда бергандим ва уни уддаладим. Менга ишонишмаганди” / CHAMPIONAT.asia\nИбрагимович: “Ваъда бергандим ва уни уддаладим. Менга ишонишмаганди”\n24 май 09:00\nТеглар : Милан А Серия Златан Ибрагимович\nЗлатан Ибрагимович “Милан” билан А Серия 2021/22 йилги мавсум ғолиблигини қўлга киритди.\n“Россонерилар” 11 йиллик танаффусдан сўнг, Скудетто соҳибига айланишди.\n“Милан” сўнгги бор ғолиб бўлганида, жамоада эдим ва ҳозир ҳам шу ердаман. 2,5 йил аввал “Милан”ни ўз ўрнига қайтаришга ваъда бергандим ва кўпчилик ишонмаган бўлса-да, муваффақиятга эришдим.\nКелажагим ҳақида нима дея оламан? Яна 10 йил ўйнаб, кўпроқ пул ишлайман. Аслида эса соғлиғингизни тиклаб олишингиз керак, шунда бари қандайлигини аниқ билинади. Фаолиятимни якунлашдан қўрқаман, аммо тугатсам ҳам буни ўз хоҳишим билан амалга ошираман”, дейди Златан.\n24 май 09:51:04\nHurmat qilardim shu o'yinchini, o'zini Hudoman deganidan keyin uje bir tiyinga qimmat\n24 май 10:35:16\n@Камолиддин@ фойдаланувчининг фикрига жавоб бериш\nЖаааа оширвормадими шу бола. Очигини айтсам кибрга берилган. Худди жамоани бир ўзи чемпион килгандай 2 кундан бери кўлидан микрафон тушмай колди.\nФутболчиларнинг купчилиги кибрга берилган. Ибранинг камчилиги хам шу.\n24 май 09:22:44\nИбрага гап юк жамоага дух бера олади\n24 май 12:33:00\nУзига хос уйинчи, янги авлоддан узига хос уйинчилар чикмаябди\n24 май 11:03:58\nРУХИЯТДА ГАП КУП ЭКАН КУПЧИЛИК ФУТБОЛИСТЛАР ЕШИ УТГАНДАН КЕЙИН КИЧИКРОК КЛУБГА УТИШАДИ ВА УША ЕРДА ТАМОМЛАШАДИ ЛЕКИН ЗЛАТАН ЮКОРИ НУКТАДА БУЛСА ХАМ ХАЛИ ТАМОМЛАШ НИЯТИ ЙУК ДЕМАК ХАММА ГАП УЗ ХОХИШИНГИЗ ВА ИРОДАНГИЗДА ЭКАН ТУХТАШ КЕРАК ЭМАС ВА ТАККУЛ КИЛИШ КЕРАК.\n24 май 09:56:21\nIbragimovichga qoyil.Angilyada o'ynaganda ham jamoani oldinga torta olgan edi.O'sha mavsumda Manchester United 3ta kubok yutgan edi.APL da 18 ta gol urgandi.Xaqiqiy lider.Trener bo'lish vaqti keldi Zlatanni\n24 май 09:53:31\n24 май 09:34:16\nҚари билганни пари билмас, ибрага гап йўқ хеч ким милан чемпион бўлади деб ўйламаганди\n24 май 09:23:23\nGazini bos gap yug senga ZILATIN


Еркин Қарақалпақстан Вести Каракалпакстана 08:36:59, 27.05.2020\nБүгинги күнде Қарақалпақстан мәмлекетлик Үлкетаныў музейи тийкарынан халқымыз тарийхына байланыслы мәдений мийрасларды топлаў, миллий ағартыўшылық ҳәм үгит-нәсият жумысларын жүргизиў менен шуғылланады. Музей дүзилиси бойынша бирнеше бөлимлерге бөлинген. Ҳәзирги күнде музей үш бөлимнен турады. Олар – тәбият, жаңа тарийх ҳәм археология-этнография бөлимлеринен ибарат. Булардан тысқары, реставрация, ағаш устаханасы, есап-санақ секторы, китапхана, хызмет алып бармақта. Музей фондларында сақланған экспонатлар – үлкемиз тәбияты, қарақалпақ халқының тарийхы, этнографиясы, мәденияты ҳәм ғәрезсизлик жылларында ерискен жетискенликлер ҳаққында сҚз етеди. Бул экспонатлар түрлери бойынша 7 фондқа ажыратылған: баҳалы металлар, этнография, жаңа тарийх, фотонегативлер, археология, тәбият ҳәм өнерментшилик фондлары.\nҚарақалпақ халқының мәденияты ҳәм көркем өнери өзиниң басқа халықларда тәкирарланбайтуғын тийкарғы айырмашылықлары менен ажыралып турады. Бул өзгешеликлер халықтың әййемнен киятырған негизги үлгилериниң сақланыўы және сыртқы ҳәм ишки экономикалық, мәдений-эстетикалық, диний ҳәм тағы бас тәсирлердиң себебинен бирқанша өзгерислерге ушырап отырыўы, раўажланыўы тийкарында қәлиплескен. Әсиресе, қарақалпақ халық қол өнериниң мысалында ол анық көринеди. Қол өнери халықтың күнделикли турмысы менен тығыз байланыста раўажланды. Оның негизги түрлери – көбинесе той-мерекелерде кийетуғын нағыслы, сәнли кийимлер, металлдан исленген зергерлик буйымлары, үй үскенелери менен дәскелери, әсбап-әнжамлар, қурал-жарақ ҳәм басқалар. Қарақалпақ қол өнери дөретпелерин ислеўге көбинесе жергиликли материаллар: жүн, пахта, ағаш, сүйек, жипек ҳәм шеттен алып келинген ҳәрқыйлы металлар менен ҳасыл таслар қолланылған. Қол өнери шығармалары зергершилик, ағашқа нағыс ойыў (оймакерлик), тоқымашылық, гилемшилик, кесте тоқыў, гүлалшылық, териден буйымлар ислеў, сүйекке нағыс ойыў тәризли өнерментшилик түрлери үлгилери сақланған музей экспонатларында көриўимизге болады.\nМузей өзиниң баҳалы экспонатлары ҳәм ийгиликли хызметлери менен үлкен табысларды қолға киргизип киятыр. Атап айтқанда, Өзбекстан көлеминде өткерилген Музейлер фестивалында жоқары дәрежели диплом ҳәм 2006-жылы Қаршы қаласында өткерилген халықаралық Музейлер фестивалында I дәрежели диплом менен сыйлықланған. Сондай-ақ, 2007-жылы Марғулан қаласының 2000 жыллық юбилейине бағышланған XI халықаралық Музейлер фестивалында “Он бармағы өнерли қарақалпағым” атлы көргизбеси менен қатнасып, “Ең жақсы сақланған экспонатлар” номинациясын қолға киргизди. Усы жылы музейдиң бир қатар хызметкерлери “Алтын мийрас” қоры, “Өнермент” бирлеспеси менен биргеликте 23-28-октябрь күнлери Ташкент қаласында өткерилген “Style UZ” көркем өнер ҳәптелигине көшпели көргизбеси менен қатнасып қайтты. Сондай-ақ, ноябрь айында халықаралық туризм ҳәптелигинде де көргизбелери шөлкемлестирилди.\n– Музей жәмәәти тәрепинен жасларымыз бенен тығыз байланыс орнатыў, оларды Ана-Ўатанға садықлық руўхында тәрбиялаў, бийбаҳа тарийхый естеликлеримизди қЎдирлеўге сҮйиспеншилигин арттырыў мақсетинде кҚшпели коргизбелер шолкемлестириў дәстүрге айланған. Ҳәзирги ўақытта музей имаратын қайта салыў ислери алып барылып атырғанлығы ушын 1-санлы қәнигелестирилген мектепте турақлы түрде көргизбе шөлкемлестирилген.\nЖуўмақластырып айтқанда, музей – бул әжайып эстетикалық тәрбия орайы ҳәм тарийхый сарайы. Ата-бабаларымыздың қолынан дөреген ҳәр бир экспонатты көздиң қарашығындай сақлаў – ҳәр биримиздиң әдиўли ўазыйпамыз.\n1202 мәрте оқылды


«’Ишламайман’ десам одамлар ‘йўқ ишлайсан!’ дейишган» – Аҳмадбой\nЧинозлик “Аҳмадбой” ўз “фаолияти”ни қандай бошлагани ва одамлар унга ишлагиси келмаса ҳам мажбурлаб ишлатгани ҳақида сўзлаб берди.\nУнинг айтишича Аҳмадбой фаолиятини 2006 йилда қорамол савдоси билан бошлаган. 6 ой ёки 1 йилга одамлардан қорамол олиб, мол савдосини бошлаган. Йилига 100 тадан 300 тагача қорамол олинган. Шунингдек, қорамоллар 5 фоизлик устама билан қайтариш шартига кўра олинган. Аҳмадбой 2014 йилдан нақд пулни касса қилишни бошлаган. Бир йилга 3-4 минг одамдан пул олган. 100 миллионлик нарсани 150 миллион қилиб қайтариш шарти билан нарсалар олинган ва бундан ҳамма манфаатдор бўлган.\nАҳмадбой одамлари қўпайганидан сўнг фаолиятини тўхтатмоқчи бўлганини айтган. Одамларга пулини қайтариб берса, “йўқ айлантириб бер” дея қайтариб беришган. Унинг айтишича Аҳмадбой “ишламайман” деса одамлар ‘йўқ ишлайсан!’ дейишган. Шунингдек, ўзига ўзи қачонгача фоиз тўлаб юраман, дея савол ҳам берган.\nЭслатиб ўтамиз, Аҳмадбойга Тошкент вилояти судининг 2019 йил 20 майдаги ҳукми билан тайинланган жазосини қўшиб, узил-кесил ўташ учун 1 йил муддатга тадбиркорлик билан шуғулланиш ҳуқуқидан маҳрум қилган ҳолда 14 йил 3 ой озодликдан маҳрум қилиш ҳамда энг кам ойлик иш ҳақининг 400 баравари миқдорида 52 миллион 96 минг сўм жарима жазолари тайинланган.\n"Аҳмадбой"га нисбатан янги ҳукм ўқилди\nҲоким талабанинг туғилган кунида унинг контрактини тўлаб берди\nАҳмадбой: Одамлар худодан қўрқсин. Улар ўз хоҳиши билан пулларини олиб келишган (+ВИДЕО)\nМуминжон 3 феврал 2020 13:06\nСани узинг хечхам бундай котта фирибгарлик килаомайсан. Сани аклинг етмайди хукумат рахбарлардан сани аник химоя килган. Шунча иш булади-ю нима милитция снб махалла билмай\nМехмон 4 феврал 2020 10:45\nОчки ойдин телевизора курсатган. Окошкалани. Хамма корган милисаям. Махаллаям.Муминжон гапиз тогри. УЗИ килолмайди бу ишни.


26.06.2008 Чоп этиш учун\nДепутатлар Қонунчилик палатасининг Кенгаши томонидан таклиф этилган кун тартибини тасдиқладилар.\n«Бирлашган Миллатлар Ташкилотининг Коррупцияга қарши конвенциясига (Нью-Йорк, 2003 йил 31 октябрь) Ўзбекистон Республикасининг қўшилиши тўғрисида»ги қонун лойиҳасини Мудофаа ва хавфсизлик масалалари қўмитаси аъзоси А.Шукуров тақдим этди. Савол-жавоблар ва ҳужжатнинг батафсил муҳокамасидан кейин депутатлар Қонунни қабул қилдилар. Қонун маъқуллаш учун Сенатга юборилди.\nМеҳнат ва ижтимоий масалалар қўмитаси раисининг ўринбосари Ш.Умарова «Ишлаб чиқаришдаги бахтсиз ҳодисалар ва касб касалликларидан мажбурий давлат ижтимоий суғуртаси тўғрисида»ги қонун лойиҳаси ҳақида маъруза қилди. Ҳужжатнинг моддама-модда муҳокамаси чоғида сиёсий партиялар барча фракцияларининг вакиллари сўзга чиқдилар. Қонунчилик палатаси киритилган таклифлар ва қўшимчаларни ҳисобга олган ҳолда Қонунни қабул қилди.\n«Миллий музей фонди ва музейлар тўғрисида»ги қонун лойиҳасини Фан, таълим, маданият ва спорт масалалари қўмитаси аъзоси О.Исаев тақдим этди. Ҳужжат ҳар томонлама муҳокама қилинди. Муҳокама чоғида депутатлар ҳужжатни такомиллаштиришга қаратилган барча таклифларни кўриб чиқдилар. Қонунчилик палатаси Қонунни қабул қилди.\nХалқаро ишлар ва парламентлараро алоқалар қўмитаси аъзоси З.Убайдуллаев «Ўзбекистон Республикасининг халқаро шартномалари тўғрисида»ги Ўзбекистон Республикаси Қонунига ўзгартиш ва қўшимчалар киритиш ҳақида»ги қонун лойиҳасини тақдим этди. Қонунчилик палатаси қонун лойиҳаси нормаларининг батафсил муҳокамасидан кейин киритилган таклифларни ҳисобга олган ҳолда мазкур Қонунни қабул қилди.\nДепутатлар Мудофаа ва хавфсизлик масалалари қўмитасининг аъзоси Ф.Хатамовнинг маърузаси бўйича «Қутқарув хизмати ва қутқарувчи мақоми тўғрисида»ги қонун лойиҳасини кўриб чиқдилар. Мазкур ҳужжатнинг моддама-модда муҳокамаси чоғида депутатлар томонидан қонун лойиҳасининг айрим нормаларини такомиллаштиришга қаратилган таклифлар киритилди.\nЎзбекистон Республикаси Олий Мажлиси Қонунчилик палатаси кун тартибига киритилган масалаларни кўриб чиқишни 2008 йил 1 июлда давом эттиради.\nКўришлар сони: 11158


Жодугар мулланинг ўз мижозини авраш тасвири.\nТожикистоннинг Қумсангир туманида истиқомат қиладиган маҳаллий муллалардан бири дуохонлик қилиб аёлларнинг номусига текканликда айбланмоқда. Бироқ мулланинг яқинлари бу айбловни кескин рад этмоқда.\nҚумсангир туманида ўзини “мунажжим ва домла” сифатида танитган Қиёмиддин Ғиёсов ўтган ҳафтада унинг олдига даволаниш учун келадиган аёлларга тегажоғлик ва номусга тажовуз қилганликда айбланди.\nҚумсангир тумани ички ишлар бўлимининг мулозими Ҳусайн Сайдалиевнинг айтишича, 47 ёшли Ҳусайн Сайдалиев одамларни ўз уйида дуохонлик билан даволаган ва аёл мижозларнинг ожизлигидан фойдаланиб, уларнинг номусига теккан:\n- У икки-уч йилдан буён аёлларни алдаб пулини олар ва бунинг устига уларнинг номусига тегар экан, дейди Ҳусайн Сайдалиев.\nУнинг айтишича, Қиёмиддин Ғиёсовнинг мукаммал исломий билими бўлмаган ва асосан зурёдсиз аёллар унинг ҳирсининг нишони бўлган.\nИчки ишлар мулозими Қиёмиддин Ғиёсовга нисбатан қандай аниқ далил ва фактлар борлиги ҳақидаги саволга “тергов сири” дея жавоб бермади.\n- У ҳатто ўзидаги исломий китобларни ўқишни ҳам билмайдиган бир қаллобдир, деди Ҳусайн Сайдалиев.\nҚиёмиддин Ғиёсов Тожикистон Жиноят Кодексининг “ожизлигидан фойдаланиб номусга тажовуз қилиш” моддаси билан айбланмоқда. Агар унга қўйилаётган айб судда тасдиқланса, беш йилдан етти йилгача озодликдан маҳрум этилиши мумкин. Айни пайтда тумандан чиқиб кетмаслиги ҳақида тилхат олиниб, Ғиёсов очиққа чиқарилган.\nКиракашлик ва деҳқончилик билан шуғулланадиган Қиёмиддин Ғиёсов ўзига қўйилаётган айблов ҳақида Озодлик билан суҳбатлашишни истамади.\nБироқ унинг отаси Набижон Ғиёсов Озодликка ўғлига нисбатан туҳмат уюштирилганини иддао қилди:\n- Ҳозир душман кўп, кимки исломий китоб ўқиса унга нисбатан туҳмат қилишади. Аввал ҳам менинг бу ўғлимга туҳмат қилиб, азоблашган эди. Бизнинг уйимизга аёллар ҳеч қачон дуохонлик қилиш учун келган эмас. Менинг ўғлимнинг айби Исломга таважжуҳи холос, деди Набижон Ғиёсов.\nТожикистонда сўнгги йилларда муллаларнинг жинсий ҳаëти яширинча ëзиб олинган видеотасвирлар ижтимоий тармоқларда кенг тарқалмоқда\nТожикистон Исломй уйғониш партияси вакилларига кўра, бундай ҳаракат ва босимлар партияни обрўсизлантириш ва кучсизлантириш учун ҳукумат томонидан ташкил қилинмоқда.\nЖорий йилнинг апрель ойида Тожикистондаги ижтимоий тармоқларда Ислом уйғониш партиясининг(ТИУП) аъзоси эканлиги айтиладиган шахснинг шаҳвоний видеолари тарқалди.\nЎтган йилнинг октябр ойида Тожикистонда ижтимоий тармоқларда “жодугар мулла” номи билан тарқалган видеоролик қаҳрамони Асадулло Иброҳимов Душанбе шаҳри Сино тумани суди қарорига кўра¸ 7 йилга озодликдан маҳрум қилинган эди.\nУндан олдин эса яна бир тожикистонлик мулланинг ўз қўшнисининг хотини билан жинсий алоқа қилаётгани ҳақидаги тасвир ижтимоий тармоқларда тарқалганидан сўнг мулла Тожикистондан қочиб кетган эди.


7 Апрель 11:41\nNUR-SULTAN. Kazinform – Қозоғистон Бош вазири Асқар Мамин вилоятларга қурилиш ишларини ўз вақтида бошлашни буюрди, деб хабар беради Kazinform мухбири.\n«Ҳозирги вазиятда Ҳукуматнинг энг муҳим вазифаси қурилиш суръатини ошириш, уй-жой билан таъминлаш, иш ўринларини сақлаш ва янги иш ўринларини яратишдир. Бугунги кунда қурилиш саноатида 700 мингга яқин киши ишлайди. Бу йил 15 миллион квадрат метрга яқин турар жой қуриш режалаштирилган. Қурилиш саноатини ривожлантириш бўйича лойиҳалар амалга оширилади. Шу билан бирга, қурилиш индустрияси бугунги кунда иқтисодий ривожланишнинг муҳим соҳаларидан бири бўлиши керак», - деди А.Мамин Ҳукумат йиғилишида.\nШу муносабат билан у ҚР Индустрия ва инфратузилмани ривожлантириш вазирлиги ва ҳокимликлар режалаштирилган уй-жойларнинг қуриб битказилишини ва ажратилган маблағлардан тўлиқ фойдаланилишини таъминлаши кераклигини айтди.\n«Қурилиш мавсумини ўз вақтида бошлаш жуда муҳимдир. Фақат 7 вилоятда қурилиш майдонларини муҳандислик инфратузилмаси билан таъминлаш лойиҳалари амалга оширила бошланди. Бу борада Атирау, Шарқий Қозоғистон, Манғистау, Жамбил, Шимолий Қозоғистон, Павлодар ва Туркистон вилоятларини айтиш мумкин», - деди Бош вазир.


Президент паралампиячиларни табриклаб, ўйинлардаги қийинчиликлар ҳақида гапирди – Газета.uz\nПрезидент паралампиячиларни табриклаб, ўйинлардаги қийинчиликлар ҳақида гапирди\nШавкат Мирзиёев паралимпиячилар билан учрашди ва Ўзбекистон терма жамоасининг Паралимпиада якунлари бўйича сўз юритди. «Мусобақанинг дастлабки кунларида 25 нафар спортчимизга нисбатан қаттиқ карантин талаблари қўллангани ҳам, жиддий муаммолар туғдирди», — деди у. Президент, шунингдек, паралимпия ҳаракатини янада ривожлантириш чораларини эълон қилди.\nLotinchada 10 сентябрь 2021, 16:22 Сиёсат Спорт\n10 сентябрь куни президент Шавкат Мирзиёев Ўзбекистон паралимпия терма жамоаси аъзолари, спортчиларнинг ота -оналари ва мураббийлари билан учрашди. «Газета.uz» муҳбири хабар беришига кўра, учрашувда давлат раҳбари Токиода бўлиб ўтган ёзги Паралимпия ўйинларида терма жамоанинг чиқишлари якунлари бўйича сўз юритди ва паралимпия ҳаракатини ривожлантириш бўйича кейинги чора -тадбирлар ҳақида гапирди.\nЎзбекистон Паралимпия ўйиларида 8 та олтин, 5 та кумуш ва 6 та бронза медалини қўлга киритди. Уларда 19 та медалнинг 11 таси спортчи қизлар томонидан қўлга киритилганини давлат раҳбари «тарихимизда мисли кўрилмаган воқеа» деб атади.\nЎзбекистон терма жамоаси 160 дан зиёд давлатлар ўртасида -16, Осиё қитъасида ҳамда Мустақил Давлатлар Ҳамдўстлигида- 4, Марказий Осиёда эса — 1 ўринни эгаллади.\nШавкат Мирзиёев паратлетчилар ва уларнинг устозлари — Алфия Иброҳимова, Бобур Қўзиев, Сардор Абдухолиқов, Азизжон Норматов, Шамсиддин Саидов, Мавлонбек Ҳайдаров ва Григорий Камулга ҳамда спортчиларнинг ота -оналарига миннатдорлик билдирди.\nУнинг сўзларига кўра, ҳозирги оғир пандемия шароитида бундай катта ютуқларга эришиш осон бўлмади.\n«Мусобақанинг дастлабки кунларида Токио шаҳрида 25 нафар спортчимизга нисбатан қаттиқ карантин талаблари қўллангани ҳам, жиддий муаммолар туғдирди.Ўз йўналишларида ғолибликка асосий даъвогар ҳисобланган Лобар Хуррамова, Севинч Салаева, Васила Алибоева сингари дзюдочи қизларимиз шундай сабаблар туфайли, баҳсларда иштирок эта олмадилар», — деди у.\nШавкат Мирзиёев мусобақада қатнашиб, совриндор бўлолмаган спортчиларга ҳам далда берди.\n«Ғолиб бўлмасангиз ҳам ушбу мусобақада матонат билан қатнашганингиз учун раҳмат айтаман. Бугун бўлмаса, Парижда албатта бўлади!», — деди президент.\nШавкат Мирзиёев енгил атлетикачи қизлар — Нозимахон Қаюмова, Моҳигул Ҳамдамова, София Бурҳонова ҳамда рақибалари орасида энг ёш бўлган таэквондочи Гулжоной Наимовага алоҳида ташаккур айтди.\n«Гулжанойнинг мусобақасини ташвиш ва ҳаяжонда телевизорни ўчириб-ёқиб кўрдим. Бу жуда катта ғалаба бўлди», — деди у.\nШавкат Мирзиёевнинг таъкидлашича, Паралимпиада ғолиблари ва совриндорларига пул мукофотлари, машиналар ва Тошкентда квартиралар топширилади. Олтин медаль соҳибларига президент номидан пойтахтдан Tahoe автомашиналари ва уч хонали квартиралар топширилди. Вице-чемпионларга Traverse автомобиллари ва икки хонали квартиралар, бронза медаль соҳибларига Trailblazer автомашиналари ва бир хонали квартираларнинг калитлари топширилди. Медаль олган спортчиларга олтин медаль учун 200 минг доллар, «кумуш» ва «бронза» учун мос равишда 100 минг ва 50 минг доллар мукофот пули ҳам бор.\nПрезидентнинг таъкидлашича, Парижда 2024 йилда бўлиб ўтадиган Паралимпиадага бугундан бошлаб тизимли тайёргарлик кўришни бошлаш ва стол тенниси, қиличбозлик, камондан отиш, велоспорт, от спорти ва бадминтон бўйича лицензияларни қўлга киритиш керак.\n«Бўлғуси Паралимпия ўйинларига пухта ҳозирлик кўриш учун, хорижий мамлакатлардан энг тажрибали мутахассис ва мураббийларни жалб қиламиз. Шу билан бирга, жойларда жисмоний имконияти чекланган фуқароларимиз ўртасида, пара-лимпия ҳаракатини ривожлантириш дастурларини ишлаб чиқиб, амалга оширишимиз зарур», — дея қайд этди давлат раҳбари.\nБундан ташқари, пара-спорт турлари бўйича иқтидорли атлетларни саралаш ва уларнинг захирасини шакллантириш тизимини такомиллаштириш кўзда тутилган. Спорт таълими масканларида тегишли ўқитиш дастурлари ва методикасини жорий қилиш билан бирга, уларда паралимпия бўлимларини ташкил этиб, қўшимча квоталар ажратиш режалаштирилмоқда.\nШавкат Мирзиёев икки ой муддатда спорт мактабларида жисмоний имконияти чекланган болалар учун махсус гуруҳлар фаолиятини йўлга қўйиш вазифасини қўйди. Тиббий-ижтимоий эксперт комиссияси билан ҳамкорликда, жойларда селекция ишларини тизимли йўлга қўйиш вазифаси ҳам белгиланди.\n2022/2023 ўқув йилидан бошлаб, Миллий паралимпия қўмитаси қошида паралимпия спорт турлари бўйича мутахассисларни тайёрлаш институти фаолиятини ташкил этиш кўзда тутилмоқда.\nБундан ташқари, республикада қишки спорт турларини ҳам ривожлантириш мақсадида, паралимпия қишки спорт турлари бўйича келгуси йилларда халқаро мусобақаларда спортчиларимизнинг иштирокини таъминлаш кўзда тутилмоқда. Бунинг учун «Амирсой» тоғ-чанғи спорт мажмуаси ҳамда «Ҳумо-Арена» муз саройи базаларида пара-лимпиячилар учун шароит яратиш вазифаси белгиланди.\nШавкат Мирзиёев Миллий паралимпия қўмитасининг пара-спорт бўйича юқори натижаларга эришган спортчи ва мураббийларни кенг жалб этган ҳолда, Қўмита таркибида «Матонат мактаби»ни ташкил этиш таклифини билдирди.\n«Ўзининг юксак иродаси ва матонатини намойиш этиб келаётган сизлар каби ёшларимиз бу мактабнинг етакчи вакиллари сифатида фаолият олиб борсалар,айни муддао бўларди», — деди президент.\nДавлат раҳбари паратлетлардан таълим масканларида, меҳнат жамоаларида, айниқса, маҳаллаларда ёшлар билан учрашиб, ўз ҳаётлари, машаққатли йўллари, қийинчиликларни қандай енгиб ўтаётгани ҳақида сўзлаб беришини сўради.\n«Улар албатта, сизларга эргашади. Афсуски, ҳозирги вақтда ёшлар орасида ҳаётда озгина тўсиқ ёки қийинчиликка учраса, ўзини йўқотиб, умидсизликка тушиб қоладиган, ножўя йўлларга кириб кетадиган йигит-қизлар ҳам йўқ эмас. Яхшиси ҳам, ёмони ҳам менинг болаларим. Уларга мен жавобгарман», — деди Шавкат Мирзиёев.


19:35 / 22.08.2019 3327 pdf Ўқиш режими + -\n«Донни ёрган ва жонни халқ қилган Зот билан қасамки, Набий соллаллоҳу алайҳи васаллам менга мени фақат мўмингина яхши кўришини ва фақат мунофиқгина ёмон кўришини аҳд қилганлар».\nМуслим, Термизий ва Насаийлар ривоят қилганлар.\nШарҳ: Аввало ровий – амирул мўминин Али ибн Абу Толиб розияллоҳу анҳунинг таржимаи ҳоллари билан танишиб олайлик:\nАли ибн Абу Толиб ибн Абдулмуттолиб ибн Ҳошим ал-Қурайший хулафои рошидиннинг тўртинчиси, Расулуллоҳ соллаллоҳу алайҳи васалламнинг амакиларининг ўғилларидир. Оналари – Фотима бинти Асад ибн Ҳошим ибн Абдуманоф. Кунялари Абул Ҳасан. Ҳазрати Али милодий 600 йилда Маккаи Мукаррамада таваллуд топдилар. Бирор марта ҳам бутларга сиғинмаганликлари ва жоҳилият ифлосликлари билан хулқланмаганликлари сабабли «Каррамаллоҳу важҳаҳу» (Аллоҳ унинг юзини мукаррам қилсин) деб сифатланадилар.\nКўп саҳобалар Алининг Расулуллоҳ соллаллоҳу алайҳи васалламнинг ҳузурларидаги мақомларида бўлишни орзу қилишар эди. Аллоҳ Расулуллоҳ билан Алининг мақомларини худди Мусо алайҳиссалом билан Ҳорун мақомидек қилди. Али каррамаллоҳу важҳаҳунинг ниҳоятда чиройли бир сўзлари борки, у бизларга ўрнак бўларлидир: «Менинг қўрқадиган нарсам ҳавои нафсга тобеъ бўлиш ва узун орзулар қилишдир. Ҳавои нафсга тобеъ бўлиш ҳақдан қайтаради. Узун орзулар эса охиратни эсдан чиқартиради. Огоҳ бўлинглар, бу дунё орқада қолиб кетади. Охират эса олдингизга чиқиб, кутиб олади. Сизлар охиратнинг боласи бўлинглар, дунёнинг боласи бўлиб қолманглар. Бу кунда амал бору, ҳисоб йўқдир, эртага эса ҳисоб бору, амал йўқдир».\nАли ибн Абу Толиб розияллоҳу анҳу 586 та ҳадис ривоят қилганлар. У зотдан кўп кишилар, жумладан, ўғиллари Ҳасан, Ҳусайн, Муҳаммад, Умар ҳамда Абдуллоҳ ибн Масъуд, Ибн Умар, Абдуллоҳ ибн Жаъфар, Абдуллоҳ ибн Зубайр, Абу Мусо Ашъарий, Абу Саъид Худрий, Абу Рофиъ, Суҳайб, Зайд ибн Арқам, Жобир ибн Абдуллоҳ, Абу Ҳурайра, Жобир ибн Самура, Баро ибн Озиб, Жарир ибн Абдуллоҳ ва бошқалар ҳадис ривоят қилганлар. Тобеъинлардан Саъид ибн Мусаййиб, Қайс ибн Ҳозим, Алқама ибн Қайс, Абу Асвад Жаулий, Аҳнаф ибн Қайс, Шурайҳ ибн Ҳоний ва бошқалар ривоят қилишди.\nМўминларнинг амири Али ибн Абу Толиб масжидда имом бўлиб турганларида хаворижларнинг одами бўлган Абдурраҳмон ибн Мулжам томонидан қилич билан урилиб, шаҳид бўлдилар. Бу ҳодиса ҳижратнинг 40-йили, Рамазон ойининг 23-куни, жумъа кунида содир бўлди. Бу пайтда у зот 63 ёшда эдилар.\nБу ҳадис Пайғамбаримиз соллаллоҳу алайҳи васалламдан кўчирма гап шаклида эмас, балки у зотнинг гапларини ҳазрати Али розияллоҳу анҳунинг иборалари билан ифода этиш орқали ривоят қилинмоқда.\nАлбатта, саҳобаи киромларнинг ҳар бирлари улуғ инсонлардир. Уларнинг саҳобалик шарафларининг ўзи ғоят улуғ мартаба. Қолаверса, уларнинг ҳар бирлари Ислом учун қанчадан-қанча хизмат қилган зот ҳисобланадилар. Шу билан бирга, уларнинг ичида алоҳида мақомга эга бўлганлари ҳам бор. Шулардан ўн кишига Аллоҳнинг Расули соллаллоҳу алайҳи васаллам жаннатнинг башоратини берганлар. Ўша саодатманд зотлардан бири ҳазрати Алидирлар. Мазкур ўнликдан тўрт халифа яна алоҳида ажралиб турадилар. Тўрт халифанинг бири ҳам ҳазрати Алидирлар. Ҳазрати Алининг Ислом учун қилган хизматлари жуда катта. Бунинг устига, у киши Пайғамбаримиз соллаллоҳу алайҳи васалламнинг аҳли байтларидан эдилар – амакиларининг ўғиллари, куёв ўғиллари, яъни аҳли жаннатнинг саййидаси Фотимаи Заҳронинг эрлари, Имом Ҳасан ва Имом Ҳусайннинг оталаридирлар. Шунинг учун фақат мўмингина у кишини севиши ва фақат мунофиққина у кишини ёмон кўриши ажабланарли эмас.\nУшбу ҳадиси шарифдан кўриниб турибдики, муайян бир шахсга муҳаббат қилишнинг ҳам иймон ва мунофиқликка дахли бор экан. Ҳа, ҳамма нарса иймон ўлчови билан ўлчанганда шундай бўлади. Кишини мансаби, пули, моли ёки бошқа нарсалари учун эмас, иймони учун, динга қилган хизматлари учунгина севилади.\nAzam 21:13 / 27.08.2019\nА’зам Ахмад 20:59 / 22.08.2019\n16:10 / 22.08.2019 789\n07:10 / 23.08.2019 3303\n2722 16:52 / 08.04.2016\n1541 13:30 / 20 январь\n11341 15:31 / 16.08.2018\nҲадис дарслари (149-дарс). Сабр (иккинчи мақола)\n.Албатта, дунё тўрт нафарникидир,.Яъни, бу дунёда яшайдиган одамлар тўрт хилга бўлинадилар1. .Бир бандага Аллоҳ молини ҳам, илмини ҳам ризқ қилиб берган. У бу билан давоми...\n1127 17:00 / 11 август


АГМК ОЧЛнинг 6-турида «Истиқлол» устидан ғалабага эришди – Газета.uz\n1 май 2021, 16:25 Спорт\n30 апрелдан 1 майга ўтар кечаси Олмалиқнинг АГМК жамоаси Осиё Чемпионлар Лигаси доирасида «Истиқлол»га қарши тўп сурди.\nЗафар Полвонов ва Йован Жокич томонидан киритилган голларга «Истиқлол»дан Соиров пенальти орқали урган голи билан жавоб берди.\nУчрашувдан кейинги матбуот анжуманида АГМК бош мураббийи Миржалол Қосимов қуйидаги фикрларни билдириб ўтди.\n«Ўйин кутилганидек қизиқарли ва шиддатли ўтди. Буни кечаги матбуот анжуманида ҳам таъкидлаб ўтгандим. Кеча айтганимдек, АГМК мухлислар учун ғалабага ўйнади ва жамоа ғурурини ҳимоя қилиш учун ҳам курашди. АГМК мусобақа давомида жамоамизни қўллаб-қувватлаган барча мухлисларга миннатдорчилик билдиради. Биз биргина мухлис бизга ишқибозлик қилса ҳам ғалаба учун майдонга чиқамиз», — деди у.\nШунингдек, ўйинда гол урган Йован Жокич ҳам ўз фикрларини билдирди.\n«Афсуски гуруҳдан чиқолмадик. Бу футбол. Келаси йили яна ОЧЛ гуруҳ босқичига чиқишга ҳаракат қиламиз. Эндиликда бизни чемпионат кутмоқда ва барча диққат-эътиборни Суперлигада яхши иштирок этишга қаратамиз». — деди футболчи.\nШу тариқа мусобақанинг Ғарб минтақаси гуруҳ босқичи якунланди. «Ал Ҳилол» билан бир хил 10 очкодан тўплаганига қарамасдан «Истиқлол» ўзаро ўйинларда устунлик эвазига гуруҳ ғолиблигини қўлга киритди. «Шабаб Ал Аҳли» билан АГМК эса гуруҳда 7 очкодан тўплаб, ўзаро ўйинлардаги биргина гол фарқи туфайли амирликлар 3-ўринни эгаллашди.\nАГМК эса ОЧЛ гуруҳ босқичидаги дебют мавсумида кучли гуруҳда 7 очко тўплади ва 2 ғалабага эришди. Зафар Полвонов эса мусобақада 4та гол уриб, жамоа тўпурарига айланди.\n06.05 SpaceX илк бор Starship ракета прототипини муваффақиятли тарзда қўндира олди


Аҳолига арзон маҳсулот керакми ё инвестор...\n13:09 08.07.2019 (Янгиланган 13:12 08.07.2019)\nБожларни камайтириб бозорни очиб қўйсак инвесторлар келмайди – деди савдо ва саноат вазирлиги вакили. Божларни оширсак - аҳоли учун ҳамма нарса қиммат бўлади, деб жавоб беришди журналистлар.\nТОШКЕНТ, 8 июл – Sputnik. Импорт божини камайтириш керакми ёки ошириш - Иқтисодиёт ва саноат вазирлиги журналистлар саволларига жавоб беришди.\nЖурналистларнинг “Маиший техника воситаларини ишлаб чиқаришни маҳаллийлаштириш ва импорт маҳсулотларга қўйилган божлар туфайли монополияга йўл очиб бермаяпмизми?” деган саволига вазирлик вакиллари қуйидагича жвоб қайтаришди.\n“Маиший техника тайёр маҳсулотлари учун импорт божини “нўл” қилиб қўйсак, шу соҳани ривожлантираман деб Ўзбекистонга қайси инвестор келади? — дея саволга савол билан жавоб қайтарди вазирлик бошқарма бошлиғи Фазлиддин Рўзиев. — Агар биз импортни очиб қўйсак, у тайёр маҳсулотни олиб келиб сотаверса, валютамиз четга чиқиб кетаверса, шу тўғрими? Қайси салоҳиятли сармоядор келиб мамлакатимизда ишлаб чиқариш ташкил қилади?\n10 йил олдин Ўзбекистонда маиший техника воситалари ишлаб чиқарадиган битта “Artel” компанияси бор эди. Ҳозирга қадар юртбошимиз томонидан тадбиркорларни қўллаб-қувватлаш бўйича қанча қарорлар чиқарилди, чора-тадбирлар белгиланди. Шунинг натижасида ички бозорнинг 50 фоизини маиший техника билан қамраб олдик. Айнан маиший техника маҳсулотларини энди экспорт учун ҳам ишлаб чиқаряпмиз. Бундай турдаги товарларимиз Россия, Тожикистон, Қирғизистон, Туркманистонга экспорт қилиняпти. Ҳатто ўзимизнинг тадбиркорлар ўша давлатларда ишлаб чиқариш корхоналари ташкил қиляпти, - деди мутахассис.\nШундан сўнг журналист - Фуқароларимиз Қозоғистонга чиқиб, 200 минг сўмга техника сотиб олиб келгани яхшими ёки ўзимизда чиқарилган маҳсулотларни 500 минг сўмга харид қилгани яхшими, Ўзбекистонга инвесторлар келсин деб? Аҳоли учун қайси бирини фойдалироқ деб ҳисоблайсиз?, деб масалани кўндаланг қўйди.\nМисол тариқасида “Artel” маиший техника маҳсулотлари келтирилди. Ўзбекистонда 500 минг сўмга сотилаётган маҳсулот Қозоғистонда 100-200 минг арзон сотилаётгани айтиб ўтилди.\n“Биринчи марта чегаралар очилганда одамлар Қозоғистонда маҳсулотлар худди текин, арзон деб ўйлади-да, олиб келаверди, — деди Фазлиддин Рўзиев. — Лекин ҳозирги ҳолат билан солиштириб кўриш мумкин, бугунги кунда ўзимизнинг маҳсулотлар сифат ва нарх жиҳатидан қўшни давлатлардаги билан тенглашди. Агар биз маҳаллий ишлаб чиқарувчини қўллаб-қувватлаб, нарх сиёсатини назорат қилиб, ишлаб чиқариш параметрларига эътибор берсак, талаб қўйсак, бу эртага албатта мевасини беради. Агар сиз айтгандай, аҳолига арзон бўлсин деб иморт божини бекор қилсак, бу иқтисодий нуқтаи назардан яхшиликка олиб келмайди”.


..:: ISLOM.UZ ::.. - Тавба қилайлик!\nМолик ибн Динор деган киши бор эди. Ўз нафсига зулм қилувчи эди. У хамр ичишга муккасидан кетган эди. Аллоҳ таоло унга бир қиз ато этди. Моликнинг қалби қизига боғланди.\nМолик ибн Динор ўзи ҳақида шундай дейди: “Агар шаробни ичиш учун қўлимга олсам, қизим шишани ушлаб, қўлимдан оларди. Ўша шаробни менга ичирмасликка уринарди. Қизим икки ёшга тўлганда, касал бўлиб қолди. Уни муолажа қилишдан ожиз бўлиб қолдим. Унинг касалига даво топа олмадим. Қизим ўша касаллик сабабидан вафот этди. Қизимни йўқотганимга қаттиқ маҳзун бўлдим, ўша кеча шароб ичиб маст бўлдим ва ухлаб қолдим.\nТушимда ўзимни оппоқ бир ерда кўрдим. Худди қиёмат қоим бўлгандек. Бир пайт катта илон мени емоқчи бўлиб, мен тарафга оғзини очиб кела бошлади. Ундан қўрқиб, югура бошладим. Илон эса ортимдан қувлаб келарди. Югуриб бориб, шакли, кўриниши чиройли, кийимлари тоза, оппоқ либосларни кийиб олган бир кишининг олдига етиб бордим ва унга: “Аллоҳ ҳаққи, мени бу илондан қутқаринг!” дедим. Шунда у киши: “Уни қайтаришга менда қудрат йўқ. Лекин сен қочавер, шоядки, Аллоҳ таоло сенга бу мушкулотдан чиқадиган жойни пайдо қилса” деди.\nМен яна қочишда давом этдим. Илон эса ортимдан қувлаб келарди. Югуриб бориб, жаҳаннам лабида тўхтадим. Унга тушиб кетай дедим. Тўсатдан бир овоз менга: “Орқангга қайт! Сен жаҳаннам аҳлидан эмассан” деди. Буни эшитиб қалбим хотиржам бўлди. Лекин илон мени ҳалиям қувиб келарди. Мен яна ўша кекса кишининг олдига қайтдим ва: “Аллоҳ ҳаққи, мени бу илондан қутқаринг!” дедим. У киши йиғлади ва менга: “Ундан сени қутқаришга менда қудрат йўқ. Лекин сен анави тоққа бор. У тоғнинг тепасида мусулмонларнинг омонатлари бор. Агар у ерда сенинг ҳам омонатинг бўлса, шоядки, Аллоҳ таоло ўша омонатингни сенга фойдали қилса” деди.\nМен дарҳол тоққа бордим. Қарасам, деразага ўхшаш дарча бор экан. У ерда мусулмонларнинг балоғатга етмай, кичиклигида вафот этган болалари бор экан. Тоққа назар солдим. Қарасам, уларнинг орасида менинг қизим ҳам бор экан. Қизим мени кўриши баланоқ, таниб, мен томонга интилди ва бир қўли билан бир қўлимдан ушлади ва иккинчи қўли билан ҳалиги илонни қайтарган эди, илон орқасига қараб қочди.\nКейин қизим қучоғимга ўтирди ва “Эй отажон, иймон келтирган зотлар учун диллари Аллоҳнинг зикрига ва нозил бўлган ҳақ (Қуръон)га мойил бўлиш (вақти) келмадими?!” деди. Мен ундан: “Эй қизалоғим, Қуръонни танийсизларми?” деб сўрадим. У: “Ҳа, биз уни сизлардан кўра яхшироқ биламиз” деди. Мен ундан: “Эй қизалоғим, бу қанақа илон?” деб сўрадим. Қизим: “Бу илон сизнинг ёмон амалингиз. Бояги кекса киши эса солиҳ амалингиздир. Сиз ёмон амалингизни солиҳ амалингиз устидан кучайтириб, қувватли қилиб юборгансиз. Ҳатто у илонни қайтаришга қудрати етмайдиган бўлиб қолган” деди. Бас, мен уйқудан қўрққан ва Аллоҳ таолога тавба қилган ҳолда уйғондим”.\nҲа, у зот Аллоҳ таолога тавба қилдилар. Шундан кейин у киши уламолар мажлисини лозим тутдилар, динда фақиҳ бўлдилар ва натижада илмига амал қилувчи энг катта уламолардан бирига айландилар. Аллоҳ таоло у кишини раҳматига олган бўлсин!\nБу тавба нажотнинг сабабларидан биридир.\nУқба ибн Омир розияллоҳу анҳу Пайғамбар алайҳиссаломдан “Нажот нима?” деб сўраганларида, у зот алайҳиссалом: “Тилингни сақла, уйинг сени сиғдирсин, хатоларингга йиғла!” деб таълим берганлар.\nАгар сен Аллоҳ таолога исён қилсанг, Унинг раҳматидан ноумид бўлма! Аллоҳ таоло Қуръонда шундай деб марҳамат қилган: “(Эй, Муҳаммад!) Ўз жонларига (гуноҳ билан) зулм қилган бандаларимга айтинг: “Аллоҳнинг раҳматидан ноумид бўлмангиз! Албатта, Аллоҳ барча гуноҳларни мағфират қилур. Албатта, Унинг ўзи Мағфиратли ва Раҳмлидир” (Зумар, 53).\nАгар Аллоҳ таоло хоҳлаган бандасининг гуноҳларини кечиришни ирода қилса, унинг гуноҳларидан истаганини мағфират қилади. Аммо ширкни кечирмайди. Аллоҳ таоло ширк гуноҳининг устида вафот этган кишининг бу гуноҳини кечирмайди. Ҳатто бу дунёда мушрик бўлган кимса ҳам тавба қила олади. Бу дунёда унга фурсат бор. Ширкни тарк қилади ва Ислом динига киради. Инсон гуноҳлари қанчалик кўп бўлса ҳам, Аллоҳнинг раҳматидан умидини узмасин!\nИмом Шофеий раҳимаҳуллоҳдан қуйидаги хабар ривоят қилинган:\n“Гуноҳларим ҳаддан ошганда,\nФеъл-атворим, йўлим торайганда,\nЎзимдаги умидни афвингга нарвон қилдим.\nГуноҳим ўзимдан ҳам катталашди,\nРоббим, Сенинг афвингга яқинлашганимда,\nАфвинг гуноҳларимдан каттароқ экан”.\nАгар инсон ўз нафсига зулм қилса, тавбага шошилсин! Тавбанинг эса бир қанча шартлари бордир. Расулуллоҳ соллаллоҳу алайҳи васаллам “Надомат тавбадир” деганлар.\nНадомат – тавбанинг энг катта рукнларидан биридир. Надомат – инсон Аллоҳга исён қилгани учун қалбида надомат қилишидир.\nАгар кишининг гуноҳи фарзни тарк қилиш бўлса, ўша фарзнинг қазосини бажариш вожиб бўлади. Намоз бўлсин, рўза бўлсин.\nАгар кишининг гуноҳи бандаларнинг ҳақларига тегишли бўлса, ўша ҳақларни ўз эгаларига қайтариши ёки улардан розилик сўраши вожиб бўлади. Бу тавбанинг дуруст, тўғри бўлишининг шартидир. Лекин инсон Аллоҳнинг раҳматидан ноумид бўлмаслиги керак. Аслида Аллоҳнинг раҳматидан ноумид бўлиш ҳам катта гуноҳдир.\nПайғамбар алайҳиссалом бир ҳикоянинг хабарини берганлар. Биздан олдинги қавмлардан бирида бир киши бор эди. У одам наббош – қабр ўғриси эди. Яъни қабрларга келиб, уларни очиб, ичидаги кафанни ва маййит билан бирга дафн қилинган қимматбаҳо нарсаларни ўғирлар эди. Бу ўта оғир гуноҳлардан ҳисобланади. Шу одамнинг ўлими яқинлашганда, фарзандларини атрофига тўплади ва уларга: “Эй болаларим, агар мен ўлсам, мени ёқиб юборинглар! Кейин кулимни ҳовончада туйиб, майдалаб, шамол эсиб турган кунда тоғнинг тепасига чиқиб, кулимни ўша ердан сочиб юборинглар! Аллоҳга қасамки, агар Аллоҳ мени қайта тирилтиришга қодир бўлса, мени қаттиқ азоб билан азоблайди” деди.\nУ одам ушбу гапни қаттиқ қўрқув ва ҳадик натижасида айтди. Қўрқувдан унинг ақли кетиб, нима деяётганини ўзи ҳам билмайдиган бир ҳолга келди. Тили ўзидан ўзиб кетди. Ўзи истамаса ҳам тилидан юқоридаги сўзлар чиқиб кетди. Чунки, Аллоҳнинг қудрати борасида шак қилиш куфр ҳисобланади. Аллоҳ барчамизни бундан асрасин!\nИбн Ҳажар раҳимаҳуллоҳ юқорида ҳадиснинг шарҳида у одам мазкур гапни қаттиқ қўрқув туфайли гапирганини, ҳатто қўрқувдан ақлини йўқотганини, шунинг учун нима деяётганини ўзи билмайдиган аҳволга тушганини айтганлар.\nПайғамбар алайҳиссалом қиссани давом эттириб шундай дейдилар: “Кейин фарзандлари оталари талаб қилган ишни қилишди. Аллоҳ таоло ерга унинг кулларини тўплашни буюрди ва у одам бус-бутун инсонга айланди. Оламларнинг Робби ундан “Эй бандам, бу қилган ишингни нега қилдинг?” деб сўради. Шунда у “Эй Роббим, Сендан қўрқиб қилдим” деди. Аллоҳ таоло унга “Бас, Мен сени мағфират қилдим” деди”.\nУ одам умрининг охирги лаҳзаларида тавба қилди ва Аллоҳ таоло унинг тавбасини қабул этди. Демак, инсон Аллоҳнинг раҳматидан умидини узмаслиги керак экан.\nРивоят қилинишича, Суфён Саврий раҳимаҳуллоҳ бир куни бир жойга сафар қилдилар. Йўлда бир кишини кўрдилар. У одам бир оёғини ердан кўтараётганда ҳам, иккинчиси ерга қўяётганда ҳам тинмай Пайғамбар алайҳиссаломга саловот айтарди. Суфён раҳимаҳуллоҳ у одамдан бунинг сабабини сўрадилар. У одам Суфён раҳимаҳуллоҳдан “Сиз кимсиз?” деб сўради. У зот “Мен Суфёнман” дедилар. Шунда ҳалиги киши “Агар сиз замонасининг энг ғариб кишиси бўлганингизда сизга бунинг сабабини айтмасдим” деди. Суфён раҳимаҳуллоҳ у одамдан нега бошқа зикрларни эмас, айнан саловотни кўп айтишининг сабабини сўрадилар.\nЙигит гап бошлади: “Отам ва мен ҳажни ният қилиб йўлга отландик. Йўлда дам олиш учун бир жойга тўхтаганимизда отам касал бўлиб қолди. Отамнинг бошида у кишига ёрдам бериб, муолажа чорасини кўриб ўтирдим. Ёнида ўтирганимда бирдан юзлари қорайди. Буни кўриб ғамга ботдим. (Чунки, бу ёмон хотиманинг аломати эди). Мен шу ғам билан оввора бўлиб турганимда кўзимга уйқу ғолиб келиб, ухлаб қолдим. Тушимда бир кишини кўрдим. У кишининг юзидек чиройли юзни ҳеч қаерда кўрмаганман. У кишининг либосидек покиза либосни ҳеч қаерда кўрмаганман. У кишининг ҳидидек хушбўй ҳидни ҳеч қаерда туймаганман. Бирма-бир юриб, отамнинг олдига келди. Отамнинг юзидаги чойшабни очди, юзига қўлларини суртди, отамнинг юзи оппоқ бўлиб қолди. Кейин у киши ортига қайтиб кетди.\nМен дарҳол унинг либосидан тутдим ва “Ота-онам сизга фидо бўлсин! Сиз кимсиз? Аллоҳ таоло сиз сабабли мусофир юртда отамга фазлини ато этди” дедим. Шунда у киши “Мени танимайсанми? Мен Муҳаммад ибн Абдуллоҳман. Мен Қуръоннинг соҳибиман. Аммо отанг ўз нафсига зулм қилувчи эди. Лекин у менга кўп саловот айтарди. Вақтики унга беморлик ва ўлим келганда, мендан ёрдам сўради. Мен эса ёрдам сўраганга ёрдам бераман” деди.\nШу пайт мен уйқудан уйғондим. Қарасам, отамнинг юзи оппоқ бўлиб қолган экан. Ўша кундан бери мен Расулуллоҳ соллаллоҳу алайҳи васалламга саловот ва саломни кўп айтаман”.\nАллоҳ таолодан бизга раҳм қилишини, бизни ўлим келмасидан олдин насуҳ тавба билан ризқлантиришини сўраймиз. Албатта, У ҳамма нарсага қодир Зотдир. Вассаламу алайкум вароҳматуллоҳи ва барокатуҳ.


2016 йилнинг 4 та илғор Android'лари юртимизда бугун ҳам яхши сотилмоқда - Terabayt.Uz\n2016 йилнинг 4 та илғор Android'лари юртимизда бугун ҳам яхши сотилмоқда\n2016 йилда ҳам смартфон бозори бир-биридан қизиқарли смартфонларга бой бўлган эди. Қуйида мана шу смартфонларнинг ўзига хосликлари қаторида, уларнинг Ўзбекистондаги бугунги нарх-наволарига ҳам тўхталишни лозим топдик. Бу смартфонлар плафторма ҳамда ташқи кўринишдан бугунги "авлодлари"дан қолишмайди.\n“Cуперфон” деган сифат билан тақдим қилинган Le Max 2 смартфони 5.7 дюймли бўлиб, 1440 x 2560 пиксель сиғимли Quad-HD (ҳар дюймда 515 пиксель) дисплейга эга. Унда HD ёки 4K сиғимли видеоларни юқори сифатда кўриш мумкин.\nДевайс 2,15 ГГц частота тезлигига эга 4 ядроли, илғор Qualcomm Snapdragon 820 процессорида ишлайди. Металл корпуслм Le Max 2 икки талқинда 4/6 ГБ тезкор, 32 ҳамда 64 ГБ доимий хотира сиғимига эга версияларда ишлаб чиқарилади.\nСмартфонда бош камера 21 МП ҳамда унинг кундузги суратлар олишда тенгсиз эканлиги айтилмоқда. Унда 4K сиғимли видео ҳам ёзиш мумкин. Селфи камера сиғими эса 8 МП.\nLe Max 2 гаджети 3,100 мА соат сиғимга эга тезкор қувват олувчи аккумуляторга эга.\nLe Max 2 бугунги кунда мамлакатимизда 250 АҚШ долларидан сотилмоқда.\n5,7 дюймли дисплей QHD (2560 х 1440) аниқлигига эга. 2,1 дюймли қўшимча экранда билдиришномаларни кенгайтириш функцияси қўлланилган.\nАппарат Snapdragon 820 процессорида ишлайди. Унга 4 ГБ (LPDDR4) тезкор хотира, 64 ГБ (UFS 2.0) доимий хотира, бармоқ изи сканери, 3200 мА/ст сиғимдаги аккумулятор (Qualcomm Quick Charge 3.0) ўрнатилган.\nҚўш сенсорли бош камера: 16 МП + 8 МП, LED-чақноқ, лазерли фокус, оптик стабилизация (16 Мп), [email protected] форматида видео ёзиш; Олд камера: 5 МП, f/1.9, намойиш бурчаги 120 градус.\nV20 корпуси AL6013 metal русумидаги енгил альюминийдан ишланган.\nLG V20 юртимиз смартфон бозорида ўртача 250 АҚШ долларидан сотилмоқда.\nРамкасиз Xiaomi Mi Mix аниқлиги 1920 х 1080 пиксель бўлган дисплей билан жиҳозланган, экраннинг диагонали 6,4 дюмни ташкил қилади. Бир дюмдаги 363 та пиксель мавжуд. Смартфон дисплейи олд юзанинг 91,3 фоизини эгаллайди.\nҚурилма Qualcomm Snapdragon 821 процессори базасига қурилган ва Quick Charge 3.0 тезкор зарядлаш функцияси бўлган 4400 мАч сиғимли аккумулятор билан таъминланган. Mi Mix корпуси сополдан ишланган.\nБундан ташкари, Xiaomi Mi Mix моделига OmniVision OV16880 сенсорида ишлайдиган 16 МПли асосий камера ҳамда 5 МПли (OV5675 сенсори билан) олд камера ўрнатилган.\nXiaomi Mi MIX'нинг 6/256 ГБ талқини ўртача 500 АҚШ долларидан сотилмоқда.\nДиагонали 5,15 дюйм бўлган IPS матрицали экраннинг сифати, унда ранг-тасвирнинг акс этиши юқори сифатли. Дисплейнинг пикселлар сиғими 1920 х 1080 белгига тенг, яъни Full HD.\nXiaomi Mi5s смартфони Qualcomm Snapdragon 821 чипсетида ишлайди. У NFC алоқасиз тўловлар сервиси ва 4G тармоғини қўллаб-қувватлайди.\nXiaomi Mi5S’да 4 гигабайтли оператив хотира ўрнатилган. Бу тизимнинг фаолияти учун етарли. Смартфоннинг доимий хотираси 32/64/128 Гбайт.\nТелефондаги аккумулятор сиғими 3200 мА соат. Смартфон Qualcomm QuickCharge 3.0 технологиясини қўллаб-қувватлайди. У 100 минутда эса тўлиқ қувват олади.\nMi 5s (64 gb) юртимизда 2,5 млн сўмдан сотилмоқда.\n#LG V20 #Xiaomi Mi Mix #Xiaomi Mi5S


QALAMPIR.UZ мухбири суд мажлисига киритилмади. Президент гапи ерда қолдими? | Qalampir.uz\nТаҳлил\t22 Январь 20:50 9952\nБугун, 22 январь куни жиноят ишлари бўйича Тошкент вилояти судида кўрилаётган очиқ суд мажлисига QALAMPIR.UZ мухбири Зафарбек Солижонов киритилмади.\nЖиноят ишлари бўйича Тошкент вилоят судида Бекободда жойлашган металлургия комбинатига доир жиноят иши кўрилаётганди. Бу суд ишида ОАВ вакили сифатида икки марта кузатувчи сифатида қатнашгандик. Бугун ҳам хизмат гувоҳномаси ва шахсни тасдиқловчи ҳужжат – паспорт билан мазкур судга бордик. Суд бошланишидан бир неча дақиқа аввал бориб иш бошланишини кутиб турдик. Суд жараёни бошланиш вақти келиши билан уяли алоқа телефонини тегишли ички ишлар формасидаги Миллий гвардия ходимларига топшириб, очиқ суд мажлисига кирмоқчи бўлдик.\nБироқ суд залига кираверишда суд ёрдамчилари журналист ишда иштирок этиши учун судга раислик қилувчининг рухсати кераклигини айтди. Биз “Журналистик фаолиятни ҳимоя қилиш тўғрисида”ги Ўзбекистон Республикаси Қонунининг 5-моддасида журналистнинг ҳуқуқлари келтирилгани, унга кўра, журналист ҳар қандай очиқ суд мажлисида ҳозир бўлиш ҳуқуқига эга экани ва бунда раислик қилувчининг рухсати сўралмаслигини айтдик.\nШунингдек, агар журналист суд жараёнида диктофон, видеокамера ва бошқалардан фойдаланадиган бўлсагина раислик қилувчининг рухсати талаб этилишини тушунтирдик. Ички ишлар формасидаги Миллий гвардия ходимлари, суд ёрдамчилари ва бизнинг ўртамизда бир муддат тортишув бўлиб ўтди. Бу вақтда ишни кўраётган судья Хайриддин Шермуҳамедов бизни 3-4 қадам нарида кузатиб турди, лекин жараёнга аралашмади, фикр ҳам билдирмади.\nСуд залига барча иштирок этувчилар кирди ва раислик қилувчи Шермуҳамедов пинагини бузмай суд ишини бошлаб юборди. Биз яна тортишувни давом эттиргач, суд ёрдамчиларидан бири судьянинг ёнига борди ва ундан жараёнга киришимизга рухсат сўради. Аммо судья Шермуҳамедов жараённи аллақачон бошлагани ва журналист вақтида келмаганини айтди. Ваҳоланки, суд жараёни бошланишидан бир неча дақиқа аввал ўша ерда ҳозир бўлгандик, суд ёрдамчилари уни хабардор қилишганди ва унга ҳолат тўлиқ маълум эди.\nЎз-ўзидан бизда бир қанча саволлар пайдо бўлмоқда: нега шу вақтгача барча суд жараёнларига киритилаётган журналист айнан бунисига киритилмади? Нега судья Шермуҳамедов журналист судга кириши учун баҳслашаётган вақтида вазиятни кўра-била туриб аралашмади? Ҳеч қайси қонунда очиқ суд жараёни бошлангач, журналист унга кириши мумкин эмас, деб ёзиб қўйилмаган. Нега жараёнда техникаларсиз оддийгина кузатувчи сифатида қатнашишни мақсад қилган журналистга шунча қаршилик бўлмоқда? Жиноят ишлари бўйича Тошкент вилоят судида фаолият юритаётган айрим ходимлар қонунлардан бехабарми? Масъуллар бунга қандай чора кўради?\nСаволлар кўп, жавоблар эса йўқ. QALAMPIR.UZ мазкур ҳолат бўйича расмийлардан изоҳ талаб қилади ва чора кўрилишини сўрайди. Жумладан, Олий суд судларда журналистларга нисбатан бу каби қонунсизлик ва уларнинг ҳуқуқлари поймол қилинишига чек қўйишда Бош етакчи бўлмас экан, ҳали-бери судларга ишонч ортмайди. Қонунлар ижроси эса бугунгидек ўлда-жўлда қолиб кетаверади.\nСуд ОАВ Бекобод\n01 Август 23:37 43008\n01 Август 09:46 38472\n01 Август 14:53 34265\n01 Август 18:59 32523\n03 Август 12:54 30160


«Буюк ипак йўли» билан донг таратган халқ қаерда қолди?! | Fayzbog.uz\n«Буюк ипак йўли» билан донг таратган халқ қаерда қолди?!\n11.01.2018 / Маъмурият /\n1991-2000 йиллар жуда кўпчилик, хусусан Марказий Осиё мамлакатлари учун жуда омадли бўлди. Азал-азалдан савдо-сотиқ орқали ном қозонган халқимиз Қозоғистон, Қирғизистон, Туркманистон, Тожикистон юртларида кўриниш бериб, бозорларда чаққон эдилар. Чет эл фуқаролари ҳали ҳам бизнинг халқимизни уддабурон савдогар сифатида ҳурмат қилишлари бор гап. Қандай қилиб биз 2000 йилдан кейин шу қадар пастга шўнғиб кетдик? Қуйида фейсбук фойдаланувчиси Дилнур Камилов ҳам шу ҳақда мулоҳаза юритади.\nМустақилликдан кейинги йилларни яхши эслайман. Ота онам савдо сотиқ билан шуғулланиб, Тошкентдан Қозоғистоннинг Туркистон шаҳрига юк олиб кетиб сотишарди. Шу вақтларда ота-онамга ёрдамчи бўлиб хафтада 2-3 марта Тошкент-Туркистон «ПАЗ» автобусларида қатнар эдик. Аввалига «Чорсу» бозори, кейинчалик «Ипподром»дан мол олардик.\nШу даврларни бугун эсласам, Тошкент бозорлари Марказий Осиёда улгуржи йирик Савдо Марказлари бўлган экан. Бир қанча ўнлаб автобуслар тўла савдогарлар Қозоғистон, Қирғизистон, Туркманистон ва Тожикистондан Тошкентга келишарди. Бу эса ўз ўрнида валюта киримини таъминлар эди.\nҚозоғистон иқтисодиёти шок терапияни бошлаб юборган вақтлар эди. Қозоғистондан одамлар кириб нон олиб кетишарди ҳатто. Аҳвол-вазият жуда қийин бўлган. Ўзбекистонда эса савдо-сотиқ гуллаб, аҳолининг моддий аҳволоти Марказий Осиё давлатлари орасида энг турғуни эди. Хуллас, гапирса гап кўп.\n2000 йиллардан кейин қандай ҳолат юзага келди? Қўшнилар билан келишмовчиликлар, чегарадаги қийинчиликлар, Ўзбекистон ичида турли «ЧП» вазиятлар ўртага чиқиб, том маънода аксига айланди-қўйди.\nОдамлар оммавий равишда Қозоғистоннинг Чимкентига, Қирғизистоннинг Қорасувига бориб мол олиб келадиган, ҳатто кийим кечакларини шу ерлардан харид қиладиган бўлишди. Аксарият аҳлимиз ўша даврларда мамлакатимиз ичида ўзини ўзи таъминлар эди. Россияга, Қозоғистонга кетиб мардикор, «гастарбайтер», қул бўлиб юрганини деярли эшитмас эдик.\nВақтлар ўтиб ишнинг «кўзини» биладиган, уддабуррон, асрлар давомида савдо сотиқ, «Буюк ипак йўли» билан донг таратган бу халқ қулга айланди. Оммавий равишда меҳнат миграцияси бошланиб кетди. Аҳолини ҳам иш билан, ҳам истеъмол товарлари билан таъминлаб турган бу бозорларимиз, кўриниш жиҳатидан замонавийлашиб «бутик»ларга айлантирилгани билан ичида савдогарлар «пашша қўриб» ўтирадиган бўлишди. Чегаралар ёпилди…\nБугун-чи? Бугун аҳвол қай даражада?\nБугун қўшни мамлакатлар аллақачон бошдан ўтказиб бўлган шок терапия юртимизда энди бошлангандек таассурот уйғотмоқда. Мана, шу йил бошидан чегара назорат пунктларида аҳвол анча юмшатилиши билан, аҳолимиз оммавий Қозоғистон ҳудудига ўзини ура бошлади. Черняевка чегара пунктида узун навбатлар хосил бўляпти. Чегарадан ўтиш 3 соатгача вақтни оляпти. Одамларимиз ҳеч каерга айланиш учун кетишмаяпти. Тирикчилик ғамида, арзон экан деб нарса ташиш билан оввора. Чегарадаги бу ҳолатни — бақир-чақир, ур-йиқни кўриб, беҳосдан «нима бало, очофат бўлиб кетганми бу халқ?» деган хаёл мияда ўтлаб қолади. Аслида ундай эмас. Нима қилишсин? Аҳвол чатоқ. Қорин ғами шу кўйга тушириб қўйяпти одамни…\nҚозоғистоннинг Жибек-Жолы чегара пунктидан ўтишингиз билан «Еврофуд» бозорида савдо қайнаяпти. Ўз-ўзидан қозоқ бозорларида талаб кўтарилиб кетган. Шу билан бирга нархлар кўтарилиши кескин сезилди. «Сартлар келиб, нарх-наволаримизни кўтарворишди», деб юрганлар қанча.\nМарказий Осиёда йирик Савдо маркази бўлиб турган бу юрт қандай қилиб мардикор бозори, қул бозорига айланишга улгурди? Иқтисодий ўсиш, ривожланиш бўлмаса, иқтисодиёт тўхтаб қолсаям майли, аммо нолдан пастига қараб калла отиш учун қайси тана аъзоси билан ўйлашди экан бу раҳбарлар? Кандай қилиб шу аҳволга тушдик?\nБу гаплани нима фойдаси бор\n…кейин йуллар епилди.савдо-сотикни коррупцион хукумат билан богланган монополист корчалонлар кулга олди.шулар сабаб кушни давлатлар билан муносабатлар емонлашди.\nHurmatli maqola muallifi DILNUR KAMILOV\nBu maqolangizdan maqsad nimaligini tushuntirib bersangiz.\nMenimcha bir buyuk insonni ruhini xafa qilib qo’yayapsiz bu maqolangiz bilan.\nХеч кимни акли етмаган гапни езипти муаллиф. Койил.\nЖуда тугри!Узбекларни ер билан бир килганлар кимлар?Бу шармандаликнинг оркасида кимлар турибти?Бу шармандаликнинг оркасидан авсановий равишда бойиганларни халк ва давлат жуда яхши билишади!Улар шундай система яратишдики,халк корнидан бошка нарсани уйламай куйди!\nHech kimni ruhi hafa boʻlmaydi. Oddiy fuqaro sifatida koʻrgan va bilganlarini javobini soʻrayapti. Toʻgʻri mulohaza qilayapti. Yoki siz bunday emas demoqchimisiz?


Архивы ҚУЁШ - tafsilar.info\nЎзР электр энергияси тақчиллигини қайта тикланадиган энергия манбалари орқали қоплашни режалаштирмоқда\n15 Sentabr 22:05 by Редакция\nЎзбекистон 6,5 миллиард долларлик тоза энергия дастури орқали энергия танқислигини камайтиришни кутмоқда, бу вазиятни ўзгартиради. Бу ҳақда Finacial Times газетасининг Ўзбекистонга бағишланган «Замонавий Ўзбекистон» номли махсус ҳисоботида маълум қилинди. «Нур Навоий» қуёш фермаси келгуси беш йилга режалаштирилган 19 қайта тикланадиган энергия лойиҳасининг биринчисидир. Ўзбекистон 2050 йилга келиб углерод нейтраллигига ва қайта тикланадиган энергия манбаларига минтақавий\nКАМОМАДНур НавоийЭЛЕКТРҚАЙТА ТИКЛАНАДИГАН ЭНЕРГИЯҚУЁШ\nҚуёш электр станциялари: Масдар билан иккита шартнома имзолади\n13 Iyul 10:55 by Редакция\nЎзбекистон Бирлашган Араб Амирликларининг компанияси билан иккита шартнома имзолади, улар мамлакатимиз ҳудудида иккита қуёш электр станциясини қуради ва 25 йил давомида электр энергиясини ҳар киловатт учун 1,8 сентдан паст нархда сотишни таъминлайди. Масдар билан иккита қуёш электр станцияси бўйича шартномалар имзоланди. 12 июл куни Тошкентда Самарқанд ва Жиззах вилоятларида қуриладиган иккита қуёш электр стантсияси учун\nЎзбекистонда ҳарбий машқлар бошланди\n25 Iyun 10:35 by Редакция\nЎзбекистон Мудофаа вазирлиги маълумотларига кўра, мамлакатда ҳарбий машғулотлар бошланган. Бошқарма матбуот хизмати тактик машғулотлар жараёнида шахсий таркибнинг ҳаракатлари, берилган йуналишда ҳимояни кучайтириш имконияти, жанговар тайёргарлик бўйича берилган вазифаларни бажариш қобилияти текширилади. Ҳарбий машғулотлар Афғонистондаги вазиятнинг кескинлашуви натижасида бўлиб ўтмоқда. Бугун Ўзбекистон Ташқи ишлар вазирлиги 23 июн куни Афғонистон чегара қўшинларининг 53 нафар ҳарбий хизматчилари ва\n09 Iyun 19:40 by Редакция\nЭртага, 2021 йил 10-июн куни ўзбекистонликлар Қуёш тутилишини кўришлари мумкин. Астрономия институти маълумотларига кўра. Улуғбек, бу сафар Ой Қуёш дискининг озгина қисмини қамраб олади, яъни қисман қуёш тутилишини кўрамиз. Ушбу қуёш тутилишининг ҳалқали фазаси Россия, Гренландия ва Канаданинг шимолий қисмларидан кўринади. Об-ҳаво шароитида Шимолий Осиё, Европа ва Қўшма Штатлардаги одамлар қисман тутилишини кўришади. Тошкентда Қуёш\nЎзбекистон: 3 та вилоятда қуёш электр станциялари қурилади\n30 Dekabr 14:51 by Редакция\nЭнергетика вазирлиги давлат-хусусий шериклик доирасида қуёш электр станциясини қуриш бўйича учинчи лойиҳа устида иш бошланиши ҳақида гапирди. Учинчи «Scaling Solar 3» лойиҳаси доирасида умумий қуввати 500 МВт бўлган учта ФЭС қурилиши режалаштирилмоқда, уларнинг инвесторлари тендерда иштирок этишлари натижасида аниқланади. Учинчи лойиҳанинг бошланиши 2021 йил февралга режалаштирилган. Бухоро, Наманган ва Хоразм вилоятларида электростанция қурилиши режалаштирилган. Масдар


ТОШКЕНТ, 23 мар - Sputnik. Россия президенти Владимир Путин сешанба, 23 март куни вакцина олади. Бу ҳақида президентнинг ўзи 22 март куни Ново-Огарёво\nТОШКЕНТ, 23 мар - Sputnik. Россия президенти Владимир Путин сешанба, 23 март куни вакцина олади. Бу ҳақида президентнинг ўзи 22 март куни Ново-Огарёво резиденциясида бўлиб ўтган мажлис вақтида маълум қилди. Россия президенти айнан қайси вакцина билан эмланиши ҳам аниқ айтилмаган. Президент Россияда ишлаб чиқарилган уч препаратдан бирини олади, дейилган хабарда. Путиннинг вакцина олиш жараёни камералар олдида бўлмайди. Бу Россия президенти вакцина олиш жараёни билан бошқаларни ундашга ҳаракат қилмаётганидан дарак беради. Умуман, Россияда вакциналашга талаб шундоқ ҳам жуда юқори, деди Дмитрий Песков.\n09:43 23.03.2021 (янгиланди: 13:02 23.03.2021)\nВладимир Путин Россияда ишлаб чиқарилган уч вакцинадан бирини олади. Вакциналаш жараёни камералар олдида бўлмайди.\nТОШКЕНТ, 23 мар - Sputnik. Россия президенти Владимир Путин сешанба, 23 март куни вакцина олади. Бу ҳақида президентнинг ўзи 22 март куни Ново-Огарёво резиденциясида бўлиб ўтган мажлис вақтида маълум қилди.\n"Бугунги кунда Россияда 6,3 млн киши вакцинанинг биринчи компонентини олган ва 4,3 млн киши тўлиқ вакциналанган. Бу Россия вакцинасининг мутлақ ишончли эканини тасдиқлайди. Ундан ташқари ҳеч қандай хорижий вакцина бу даражада ҳимоя қилиш қобилиятига эга эмас. Бу бизнинг мутахассисларимизнинг сўзсиз муваффақиятидир", - деди Путин.\nРоссия президенти айнан қайси вакцина билан эмланиши ҳам аниқ айтилмаган. Президент Россияда ишлаб чиқарилган уч препаратдан бирини олади, дейилган хабарда.\nПутиннинг вакцина олиш жараёни камералар олдида бўлмайди. Бу Россия президенти вакцина олиш жараёни билан бошқаларни ундашга ҳаракат қилмаётганидан дарак беради. Умуман, Россияда вакциналашга талаб шундоқ ҳам жуда юқори, деди Дмитрий Песков.


У мусулмонга ўхшайди - Hidoyat.uz\nУ мусулмонга ўхшайди\nАсосий саҳифа Мақолалар У мусулмонга ўхшайди\nЧоп этилди Aprel 7, 2019 У мусулмонга ўхшайдиda fikr bildirishni o'chirish\nИбн Умар розияллоҳу анҳу ривоят қилади. Расулуллоҳ соллаллоҳу алайҳи ва саллам дедилар: «“Бир дарахт бор, барглари тўкилмайди ва у мусулмонга ўхшайди. Айтинглар-чи, у қайси дарахт?” Одамлар билган дарахтлари номини айтиб кўришди, топишолмади. Абдуллоҳ розияллоҳу анҳу айтади: “Кўнглимга унинг хурмо дарахти экани келди-ю, бироқ айтишга уялдим”. Сўнг саҳобалар: “Эй Аллоҳнинг расули, у қайси дарахт эканини ўзингиз айтиб беринг?” дейишди. Пайғамбаримиз алайҳиссалом: “У хурмо”, дедилар» (Имом Бухорий ривояти). .\nХурмо водийда ўсувчи, барглари тўкилмайдиган, узлуксиз мева соладиган, ҳар фаслда яшнайдиган, фойдаси бисёр, илдизи мустаҳкам, шохлари осмонга қараб ўсгани, бир сўз билан айтганда, манфаати ва яхшилиги давомий бўлгани учун Расулуллоҳ соллаллоҳу алайҳи ва саллам уни комил мўминга ўхшатдилар. Саҳобаларнинг зеҳнини текшириш, таълим бермоқчи бўлган нарсаларини уларнинг қалбида мустаҳкам ўрнатиш мақсадида ташбеҳдан фойдаландилар. .\nСаҳобалар орасида у пайтлар ҳали ёш бўлган Абдуллоҳ ибн Умар розияллоҳу анҳумо ҳам ўтирган эди. Унинг кўнглига: “Бу хурмо бўлса керак”, деган ўй келди. Лекин шу ерда ўтирган отаси ҳамда Абу Бакр, Абу Ҳурайра, Анас ибн Молик каби улуғлардан ҳаё қилиб, айтишга ботинмади.\nСаҳобалар топа олишмагач: “Эй Аллоҳнинг расули, у қайси дарахт эканини ўзингиз айтиб беринг”, дейишди. Шунда Пайғамбаримиз алайҳиссалом: “У хурмо”, дея унинг яхшилиги ва фазилатини эслатдилар ҳамда ўлкаларида шундай дарахтни кўп ўстириб қўйгани учун Аллоҳ таолога ҳамд айтишга чақирдилар. Пайғамбаримиз алайҳиссалом саҳобаларнинг яхши амал ва фазилатларни кўпайтиришлари ва гўзал ахлоқларида давомли бўлишларини истардилар.\nУламолар: “Нима учун мусулмон хурмо дарахтига ўхшатилди?” деган саволга бундай жавоб беришган: “У узоқ умр кўрадиган дарахт. Йил бўйи яшнаб, соя солади. Қуриб қолгунича мева беради. Меваси хоҳ ғўра, хоҳ пишган ёки қуриган бўлсин, барча ҳолатида севиб ейилади. Барглари ҳайвонлар учун озуқа. Танаси ёғоч, ўтин бўлади, пўстлоғидан боғич, арқон ясалади, бўйра тўқилади. Данаги эса туялар учун емишдир. Демак, дарахтнинг барча қисми фойдали. Худди шу каби мўминнинг ҳам ибодати кўплиги, ахлоқи гўзаллиги боис барча ҳолати яхшидир. Қилган ишларидан тириклигида ҳам, вафотидан сўнг ҳам ҳамма манфаат олади. Хурмо дарахтининг илдизи мустаҳкам ва шохлари осмонга қараб ўсганидек, мусулмоннинг асли – дини мустаҳкам, амали – шарафли ва мақбул.\nСаҳобалар Пайғамбаримиз алайҳиссаломга одоб юзасидан, кўп савол беришмас эди. У зот алайҳисссалом кўпинча ўзлари сўраб, жавобни ҳам ўзлари айтардилар. Савол-жавоб тарзда берилган таълим самаралидир. Чунки узоқ ўй ва мулоҳазадан кейинги жавоб зеҳнга мустаҳкам ўрнашади.\nИбн Умар дин борасида ўзи учун зарур бўлган илмни сўраб билишдан ҳаё қилмасди. У фақат катталар ҳузурида, отасидан олдин сўз айтишдан уялди. Пайғамбаримиз алайҳиссалом берган саволлари жавобини билгани ҳақида отасига сўзлаб берганида, Умар ибн Хаттоб розияллоҳу анҳу: “Агар айтганингда, менга қизил туядан кўра севимлироқ бўларди”, деган. Чунки ҳазрат Умар розияллоҳу анҳу Набий алайҳиссаломнинг саволларига ўғли жавоб беришини орзу қиларди. Шунингдек, ёш бўлса ҳам, илмда баъзилардан устун эканини кўриб, Пайғамбаримиз алайҳиссалом ҳам хурсанд бўлишларини ва ўғлининг ҳақига дуо қилишларини истарди.\nУшбу ҳадисдан: устоз шогирдлари зеҳнини текшириш ҳамда уларни фикрлашга ундаш мақсадида бир масалани ўртага ташлаши мустаҳаблиги; топишмоқни баёни билан айтиш мумкинлиги; фаҳмни кучайтириш, тасаввурни бойитиш учун зарбулмасал келтириш яхшилиги; катталар ҳурматидан уларнинг ҳузурида гапирмаслик дуруст экани; олим киши ҳам ҳамма нарсани билавермаслиги; хурмонинг бошқа дарахтлардан афзаллиги ҳамда илмнинг фазилати каби фойдалар олинади.\nМанбалар асосида “Шайх Зайниддин” жоме масжиди\nимом-хатиби Яҳё АБДУРАҲМОНОВ тайёрлади.\n“Ҳаммасини тенг кўрдим…”\nПайғамбарлар қиссаси. НУҲ АЛАЙҲИССАЛОМГА КЕЛГАН СИНОВ


Қизириқ тумани паспорт бўлимининг собиқ бошлиғи Мўмин Олтибоев ғайриқонуний паспорт тайёрлаб одамларга сотганликда айбланиб, ўн йилга озодликдан маҳрум этилди.\nПаспорт бўлими бошлиғи ва паспорт сотиб олган одамлар ўртасида ўртакашлик қилган яна икки киши( уларнинг исм-шарифини аниқлаш имкони бўлмади – таҳр.) 6-7 йилга қамалди.\nБу ҳақда Озодликка Қизириқ туманидаги давлат идораларидан бирида ишлайдиган манба хабар қилди.\nМанбанинг айтишича, қалбаки паспортлар тайёрлаб сотишда асосий айбдорлар бўлган прокуратура ходимлари жазодан қутулиб қолган:\n“Асосий калтак асосан паспорт столи бўлими бошлиғи бўлиб ишлаган Мўминнинг бошида синди. Бу ишда прокурор ўринбосари Фаррух Султонов, прокурор ёрдамчиси Жўрабек ва прокуратура ходими Улуғбек Исмоиловлар ҳам бошида айбланувчи бўлиб қатнашган эди. Прокуратура ходимлари фақат ишдан четлатиш билан жазодан қутулиб қолди. Қолганлар эса узоқ муддатларга қамалди”, деди манба.\nУнинг айтишича, ИШИД сафида бўлган жангарилардан бирининг паспорти Қизириқда берилгани аён бўлганидан сўнг, паспорт бўлими бошлиғи ҳибсга олинган эди:\n“Булар Ўзбекистонда яшайдиган, лекин фуқаролиги бўлмаган тожикистонликларга паспорт қилиб берган. Ана шу паспорт эгаларидан бирининг ИШИДда жанг қилаётгани аниқлангандан сўнг, паспорт бўлими бошлиғи Мўминни шу йилнинг бошида ҳибсга олишган эди. Сўроқ давомида у жиноий гуруҳнинг бошқа аъзолари, жумладан прокуратура ходимлари борлигини сайраб берган. Мўмин, кўп паспортларни айнан прокурор ўринбосари топшириғи билан тайёрлаб берганини айтган. Лекин прокурорлар жазо олмади, туман прокурори Ўктам Юсупов эса сувдан қуруқ чиқди. Бўлмаса, унинг ҳам бу қинғир ишлардан яхши хабардор бўлгани аниқ”, деди манба.\nОзодлик бу воқеага изоҳ олиш мақсадида Қизириқ тумани прокурори Ўктам Юсупов билан боғланди. Бироқ, мухбир ўзини таништириши билан прокурор алоқани узиб қўйди ва у билан қайта боғланишнинг имкони бўлмади.\nҚизириқ туманининг аввалги прокурори Дилшод Файзиев фермерларни ҳақорат қилиб, урадиган одати учун "муштумзўр прокурор" лақаби билан танилган эди.


Эркак ва аёлнинг намозидаги фарқ » Тавҳид\nЭркак ва аёлнинг намозидаги фарқ\n1,648 марта ўқилган\nНамоз асосларида эркак билан аёл кишининг намози ўртасида ҳеч қандай фарқ йўқ. Росулуллоҳ (соллаллоҳу алайҳи васаллам) айтдилар: «Мен қандай намоз ўқиётганимни кўрган бўлсангиз, худди шундай намоз ўқинг!» (Бухорий 631, 6008).\nБу буйруқ ҳар қандай намозга тегишлидир, бу фарз намозлари бўладими ёки нафл бўладими, умматнинг ҳамма аъзосига тегишли, эркак бўладими ёки аёлми, қариями ёки ёшми.\nБир муҳим қоидани билиб олшимиз лозим, Аллоҳ таолонинг динида Аллоҳнинг ёки Унинг Пайғамбарининг (соллаллоҳу алайҳи ва саллам) ҳар қандай буйруғи истисносиз ҳаммага тегишлидир, фақатгина далил билан фарқланмасагина.\nБир кишига мурожаат бутун умматга мурожаатни ўз ичига олади, худди шундай эркакларга қилинган мурожаат аёлларга мурожаатни ўз ичига олади. Бу масала ҳусусида Аҳли-Сунна ичида ихтилоф йўқ.\n«Хоҳ эркак, хоҳ аёл бўлсин — кимда-ким мўмин бўлган ҳолида яхши амаллардан қилса, ана ўша кишилар жаннатга кирурлар ва уларга заррача зулм қилинмас» (Ниса: 124).\nОиша (розияллоҳу анҳо)дан ривоят қилинади: «Бир куни Росулуллоҳ (соллаллоҳу алайҳи ва саллам), ўрнида ҳўллик топган, лекин уйқусида эҳтилом бўлгани эслолмаган киши ҳақида сўралдилар. У киши айтдилар: «У ғусл қилиши лозим». У киши шаҳвоний туш кўрган, аммо ҳўллик кўрмаган киши ҳақида сўралганларида, айтдилар: «У ғусл қилиши шарт эмас». Шунда Умму Сулайм сўради: «Агар аёл киши тушида шу каби нарсани кўрса ғусл қилиши шартми?». Жавоб бериб айтдилар: «Ҳа, албатта, аёллар эркакларнинг биродарларидир!»» (Абу Довуд 236, Термизий 113. Имом Ибн ал-Қатан ва шайх Албоний бу ҳадисни саҳиҳлигини тасдиқлашди).\nБу ҳадисни шарҳида Имом Хаттобий айтдилар: «Бу ҳадисдан тушуниладики, агар мурожаат эркакларга қаратилган бўлса, бунга аёллар ҳам киради. Фақатгина баъзи белгиланган ўринларда, аниқ далиллар ҳукмни ажратиб баён қилгани бундан мустасно» (Маъалиму-Ссунан 1/161).\nХудди шундай қавлни Шайх Шамсулҳақ Азим Адабий ҳам келтирадилар. У киши Имом Абу Довуднинг ҳадислар тўпламига машҳур шарҳни ёзганлар («Авнул-Маъбуд» 1/295).\nБу зарур қоидани билиб олганимиздан кейин, эркаклар билан аёлларнинг намозида бу ёки у ҳолатда фарқ бор дейдиганларга айтамизки: Бу гапингизга далил келтиринг!\nҲа, саждада ва ташаҳҳудда ўтирганда аёллар эркакларга ўхшамаслиги ҳақида учта ҳадис бор. Бу ҳадислардан бири мурсалдир, уни Абу Довуд «ал-Маросил»да 118 рақам билан ривоят қиладилар. Мурсал – шундай ҳадиски, унинг санадида тобеин билан Пайғамбаримиз (соллаллоҳу алайҳи ва салллам) орасидаги ровий тушиб қолган («Нузҳатун-назар» 43). Бундай ҳадис далил сифатида қабул қилинмайди.\nҚолган икки ҳадис эса, уларнинг санади тўлиқ, аммо иккиси ҳам заифдир. Бу ҳадисларни имом Байҳақий ривоят қилиб айтадилар: «Бу масала (эркак билан аёлнинг намози фарқлилиги) борасида эса иккита заиф ҳадис ривоят қилинади. Уларга асосланиш мумкин эмас!» («Сунан ал-кубро» 2/222).\nШундай экан, намозни адо қилишда эркак билан аёлни орасида фарқ борлигига далолат қилувчи бирор саҳиҳ ҳадис йўқ. Бунинг акси, салафларимиздан ривоят қилинган асалар, эркак билан аёлни намози орасида фарқ йўқлигини тасдиқлайди. Имом Бухорий ривоят қиладилар: «Умму Дардо намозда эркаклар ўтиргани каби ўтирарди, у фақиҳа аёл эди» («Саҳиҳ ал-Бухорий» 1/123).\nАммо олимлар орасида бу қайси Умму Дардо экани ҳақида ихтилоф бор, саҳобиями ёки тобеинларданми? Чунки, Абу Дардонинг иккита хотинлари бўлган. Ҳофиз Ибн Ҳажар бу ерда кичик Умму Дардо эканлигини ихтиёр қилди, Бухорийни ўзи эса каттасини ихтиёр қилди, чунки уни ўзи айтди, у фақиҳа эди деб. Шу сабабдан ўзининг «Саҳиҳ»ларида далил сифатида ривоят қилди. Ҳатто Ибн Ҳажарни ўзи, бу бобнинг номининг маъносини шарҳлаб ва Бухорий шу бобда Умму Дардодан ривоятни келтирганини айтиб, шундай деди: «Бунинг сабабларидан бири шуки, эркак билан аёлни намозни адо қилишида фарқ йўқлигидир» («Фатҳул Борий» 1/356).\nАммо, эркаклар билан аёлларнинг намози ўртасида баъзи фарқлар борки, бунга Суннат далолат қилади. Бу қуйидагилардир:\n1. Авратни беркитиш. Бунда улар фарқлидирлар, чунки аёл киши эркаклардан фарқли ўлароқ, кафт ва юзидан бошқа бутун баданини беркитиши лозим.\n2. Эркаклардан орқада намоз ўқишлари лозим. Имомнинг хатосига аёллар чапак чалиш билан ишора қилишади, эркаклар «Субҳаналлоҳ» дейишлик билан.\n3. Агар аёл бир эркак билан намоз ўқиса, масалан акаси ёки эри билан, аёл киши орқада туради. Икки эркак эса ёнма-ён туришади.\n4. Агар аёллар ўзаро жамоат бўлиб намоз ўқишса, эркаклардан фарқли равишда, имом биринчи қатордаги аёлларни орасида туради. Оиша (розияллоҳу анҳо) шундай қилганлар.\n5. Эркаклардан фарқи, аёллар учун жамоат намозидаги энг яхши қатор орқадагиси (эркаклардан узоқроғи). Эркаклар учун энг яхши қатор аввалгисидир.\n6. Аёл киши эркаклар учун азон ва иқомат айтмайди, аммо ўзаро бу ишни қилишлари мумкин. Бу Оишадан (розияллоҳу анҳо) ривоят қилинади.\n7. Бегона эркаклар борлигида намозни овоз чиқариб ўқимайди.\n8. Улар учун намозни жамоат билан адо қилиш вожиб ҳисобланмайди, эркакларда эса аксинча («ал-Муғний» 1/488, 2/258, 328, «ал-Мажмуъ» 3/429, 455).\nНамознинг ўзини адо қилиш борасида эса ҳеч қандай фарқ йўқ, на қиёмда, на қўл кўтаришда, на қўлларни кўкракка қўйишда, на рукуъда, на саждада ва на ташаҳҳудга ўтиришда фарқ йўқ.\nАммо баъзи имомларнинг аёл киши қўлларини баданига теккизиши ва сиқилиброқ намоз ўқишини яхшироқ деб билишганлари эса, уларнинг бундай чегаралашларига бирор саҳиҳ ҳадис йўқ. Бу шартларга имом Ибн Ҳазм раддия бериб, бу ҳақида бирор далил йўқлигини айтганлар («ал-Муҳалла» 4/124).\nКим аксини гапирса далил келтириши шартдир («Саҳиҳ фиқҳус-Сунна» 1/345-346).\n/ Кутубхона / Намоз / Эркак ва аёлнинг намозидаги фарқ\nAlisher → 02.02.2015 йил\nIltimos, nomozni tug’ri uqish tug’risidagi ma’lumotlar ushbu saytda bulsa, ssilkasini berib yuborila. Internetda kup ma’lumot bor ekan, lekin qaysi biri tug’ri ekanligini tushunolmay halakman.\nСизга шайх Муҳаммад Носируддин Албоний роҳимаҳуллоҳнинг “Набий соллаллоҳу алайҳи ва саллам намозларининг сифати” китобларини ўқиб чиқишни тавсия қиламиз.\nҚўшимча сифатида қуйидаги манзилда жойлашган мавхуларни ҳам ўқиб чиқишни тавсия қиламиз:\nАллоҳ муваффақ қилсин!